ועדת הכלכלה, כנסת 20, פרוטוקול מספר 591, 2017-10-30 09:30

איתן כבל: בוקר טוב לכולם.

איתן כבל: בדיוק צייצתי שב-07:35 הורדתי את הבת שלי בגן, ודוממתי את האוטו ב-09:20.

איתן כבל: לא ירד גשם, לא היה משהו דרמטי.

איתן כבל: אני אומר, 2.5 מיליארד שקל שדרוג כביש, כדי שנגיע יותר מאוחר.

איתן כבל: זה מטורף לגמרי.

איתן כבל: עוד נעסוק בעניין הזה, אפרופו - הוועדה הולכת להוביל שימוע של לפחות עשרה דיונים על התחבורה הציבורית.

איתן כבל: אני לא מתכוון לפתוח את זה, אבל אין ספק שמה שעשה השר כץ בכבישים אין לו אח ורע.

איתן כבל: זו מהפכה שלא היתה, ולא יודע אם תהיה עוד בסדר גודל שכזה.

איתן כבל: אבל יש רגע, שלא משנה כמה תשים אספלט; אם לא יהיה שינוי של השקעה לפחות בסדר גודל כזה, אם לא יותר, בתחבורה ציבורית – וכל העולם מבין את זה, אגב.

איתן כבל: אז ישראל עומדת.

איתן כבל: הגעתי לכניסה לכביש מס' 6.

איתן כבל: יש שלב של החיבור שאתה רואה את כל הכבישים פרוסים - הכול עומד.

איתן כבל: מימין, משמאל, פשוט הכול עומד.

איתן כבל: אגב, נסעתי לצדכם.

איתן כבל: אחלה אוטו.

איתן כבל: .. בוקר טוב, גברתי מנהלת הוועדה, היועץ המשפטי, רשמת, דובר.

איתן כבל: לפני הכול אני רוצה לברך את חברנו אוהד מעודי על המינוי החדש.

איתן כבל: זה לא עניין של מה בכך, שמונה ליועץ לדורית סלינג'ר, המפקחת על הביטוח ושוק ההון.

איתן כבל: בעיניי זה שדרוג.

איתן כבל: כמובן, אני מאחל לך הצלחה.

איתן כבל: עכשיו, איך אומרים - אם הרגת רק אותנו, עכשיו תהרוג את כולם... ואם כבר, דנה, בהצלחה.

איתן כבל: מכל הלב.

איתן כבל: מזל טוב.

איתן כבל: ברשותכם, נתחיל בהקראת שיר כמדי בוקר.

איתן כבל: היום יום שני.

איתן כבל: מי שלא יודע, נקרא בשבת את פרשת וירא.

איתן כבל: מי שלא יודע, אני אזכיר לו את זה.

איתן כבל: בכל מקרה, אומר לכם עוד דבר – אתחיל מדי שבוע להקריא שירים, פעם בשבוע שיר של המשוררים הצעירים, כדי לנסות להביא אל מרכז הבמה כמה וכמה זווית של השירה העברית והישראלית.

איתן כבל: ברשותכם, אני רוצה להקריא אצת שירו של רעואל שועלי.

איתן כבל: הוא משורר ישראלי בן 36, גדל במצפה רמון וגר בתל-אביב.

איתן כבל: טייס חיל האוויר במילואים.

איתן כבל: בוגר תואר ראשון בתוכנית המצטיינים במדעי הרוח והאומנות של אוניברסיטת תל-אביב, וכיום סטודנט לתואר שני בפילוסופיה יהודית.

איתן כבל: ממקימי כתב העת לשירה הבה להבא.

איתן כבל: השיר "ערימת ילדים" לקוח מספרו הראשון "עורבא", שיצא לאור בשנת 2016.

איתן כבל: זה שיר שתפס את עיניי, כי אין לי ספק שהוא ידבר לכל אחד ואחת שיקשיבו לו: "וכשאחד היה מכריז "ערימת ילדים", היה נשכח הכול: הכדור, הניצחון.

איתן כבל: והיינו בגופים קטנים מתגלגלים ונמעכים, פעם על ופעם תחת.

איתן כבל: עד שאחד מבעד לסבך זרועות ורגל, היה צועק: אני נחנק.

איתן כבל: מצחוק, דמעות ורגל היינו נשכבים לאחור, מותשים, וכובד העולם, פעם על ופעם תחת".

איתן כבל: אין לי ספק שגם אנשים מבוגרים נזכרים בערגה במישהו שצועק "ערימת ילדים".

איתן כבל: ברשותכם, נעשה מעבר חד, ושבוע שעבר, כשדיברתי על תאונות הדרכים, אמרתי, שאמנם המספר לצערנו, חצה את גבול ה-300 הרוגים, אבל לרגע היה גם מצב – כל הזמן אנחנו מנסים לסדר לעצמנו ולומר: לפחות לא נגיע למספר שהיה בשנה שעברה, כי הפער היה עשרה הרוגים, לצערנו, לטובת – במירכאות כמובן – שנה שעברה.

איתן כבל: המספר הולך ומצטמצם.

איתן כבל: הוא כבר הגיע למינוס 2.

איתן כבל: כלומר אנחנו שוב חוזרים למצב שבו אנחנו עלולים – בוודאות כבר חצינו את גבול ה-300, אבל אנחנו במצב של להשוות את המצב הרע של שנה שעברה, ואולי אף לחצות אותו.

איתן כבל: נמשיך להזכיר ולצעוק את העניין הזה.

איתן כבל: ראיתי שהרשות מתחילה לטפל – כי כשמסתכלים פנימה, בסך הכול הכללי אתה רואה סוג של שינוי לטובה, אבל יש שניים-שלושה מוקדים שלא רק שאין שינוי לטובה; יש החמרה מאוד גדולה, ושם באים לידי ביטוי המספרים.

איתן כבל: דווקא בתוך העיר מספר התאונות הולך וגדל.

איתן כבל: כפי שאנחנו מכירים את זה, גם אנשים מבוגרים, המספר הולך וגדל – במעברי חציה, חלקם הלא קטן, ותאונות של רוכבי אופנוע, שחלקם, מה שנקרא, תאונות עצמיות לחלוטין, וכמובן המגזר הערבי, שלצערי, לא מצליח להתמודד עם העניין, ולא מצליח להוריד את הקטל בדרכים, וזה ממש-ממש מנקודת המבט שלי, מאוד רע ועצוב.

איתן כבל: ביקשתי גם מהרשות, לעשות שם סוג של – לנסות לפחות לייצר טלטלה ולגייס את כל הכוחות למען העניין הזה.

איתן כבל: אנחנו חוזרים לנושא שעל סדר-היום: הצעת חוק לתיקון פקודת התעבורה (מס' 116), התשע"ז-2016.

איתן כבל: אני מזכיר לכם, שהיה כבר דיון בעניין, הרחבנו בו.

איתן כבל: נשלחו חלק מהאנשים לעשות עבודה – כמדומני, בעיקר בכל הנוגע למונים, כי אם יש תחרות, אין תחרות, תהיה תחרות.

איתן כבל: היו פה כמה וכמה אנשים שכפרו, אם איני טועה, בעניין הזה שיש תחרות.

<לאה ורון: לבקשתך, העבירה דפנה עין-דור מסמך, שמתייחס לתחרות בתחום המונים.

איתן כבל: ברשותך, דפנה, תציגי בפנינו בכמה נקודות, ממש בקצרה, ונתקדם.

איתן כבל: תודה.

<דפנה עין-דור: דפנה עין-דור, מנהלת אגף כלכלה במשרד התחבורה.

<דפנה עין-דור: מה שהכנתי הוא סקירה של השוק, משהו קטן מאוד, שמתייחס למה המצב כיום.

<דפנה עין-דור: כיום פועלות בענף שתי חברות מונים, שמפעילות סניפים בפריסה ארצית.

<דפנה עין-דור: חלוקת השוק ביניהן – אני יודעת על 60-40.

<דפנה עין-דור: בדיון הקודם נאמר 50-50.

<דפנה עין-דור: מבחינת הפריסה הארצית, ברגע שיש עדכון או אירוע שדורש מנהגי המוניות להגיע, אז נפתחים מרכזים שאליהם מגיעים נהגי המוניות לצורך עדכון המונים.

<דפנה עין-דור: מבחינה רגולטורית, לנו אין חסמי כניסה.

<דפנה עין-דור: כל מפעיל שמעוניין למכור מונים, יכול להיכנס לענף, ובתנאי שיעמוד בדרישות התקן של מונה.

<דפנה עין-דור: כיום התקן העדכני הוא משנת 2013.

<דפנה עין-דור: הדרישות הן לא רק של משרד התחבורה – יש גם דרישות של רשות המסים, כי המונה הוא קופה רושמת.

<דפנה עין-דור: אנחנו עשינו לפני כמה שנים – כיום אנחנו לא מפקחים על מחיר מונה חדש.

איתן כבל: את חוזרת על ההרצאה מהפעם הקודמת.

איתן כבל: אלוהים נתן לי הרבה מגרעות, אבל זיכרון לא רע.

איתן כבל: אני צריך את השורה התחתונה.

איתן כבל: מתקיימת תחרות, או היא לא רלוונטית?

<דפנה עין-דור: שני מפעילים זו תחרות מוגבלת.

<דפנה עין-דור: ב-20 ומשהו שנים האחרונות לא נכנס אף מפעיל לשוק הזה, כך שכנראה, זה לא שוק שיש לו אטרקטיביות מצד השוק.

<דפנה עין-דור: צריך מפעיל.

<דפנה עין-דור: משרד התחבורה לא חוסם את הכניסה, אבל מאידך, אף אחד לא מוכן להיכנס לשוק.

<דפנה עין-דור: מגיעות אלינו מפעם לפעם בקשות, אבל לא קורה עם זה יותר מדי.

<דפנה עין-דור: זה התעניינות, סקרנות, אבל לא קורה עם זה שום דבר.

<דפנה עין-דור: מבחינתנו, כל עוד אין דרישות שלנו למונה חדש, ברגע שנחייב מונה חדש, יכול להיות שיהיו שחקנים חדשים.

איתן כבל: אני רוצה לומר - אלא אם כן יקום מישהו או מישהי תקום ויאמר: זה הכול שטויות.

איתן כבל: כי הנחת העבודה שלי - מספר המוניות הוא מוגבל.

איתן כבל: זה לא משהו שאם תייצר תחרות, ייקנו עוד מוניות.

איתן כבל: אתה לא קונה מונית כי מחיר המונה יורד.

איתן כבל: יחד עם זאת, אם המחיר בעיני נציגי נהגי המוניות למיניהם והסוגים שלהם, מבחינתם, גם אם אין תחרות, הפערים הם לא בלתי-נסבלים, מצד אחד, ומצד שני, אלה מחירים שהם סבירים, כלומר גם אם ייכנס גורם שלישי, המחירים לא- - -

<דפנה עין-דור: היקף רכישת המונים החדשים היום הם עשרות בודדות בשנה.

<דפנה עין-דור: אין שוק כזה.

איתן כבל: ואם אתה רוצה לייבא מחו"ל באופן עצמאי?

<דפנה עין-דור: אין מי שיקנה.

איתן כבל: לא.

איתן כבל: קניתי מונית, ורציתי להזמין מחו"ל – כמו שאתה לוקח אייפון.

<יהודה מזרחי: זה לא אותו דבר בכל מדינה.

איתן כבל: כלומר אתה אומר, זה תו תקן ישראלי.

איתן כבל: דיברנו על זה גם בפעם הקודמת, ונשאל שוב – יהודה, אם תדע לענות לי, או את, ודאי דפנה, אם בדקתם את זה.

<דפנה עין-דור: אנחנו לא מפקחים על מחיר המונה החדש.

<דפנה עין-דור: אבל אין בעיה, כי אין מי שקונה מונה חדש.

איתן כבל: ביקשתי ממך להתגונן?

איתן כבל: מה את מתגוננת?

<דפנה עין-דור: אני מסבירה.

איתן כבל: אני מנסה לברר נתונים כדי להתקדם.

איתן כבל: האם מי מכם יודע, כשנהג מונית במדינות המערב מבקש לרכוש מונה, מה הפער?

איתן כבל: בבקשה.

<יהודה מזרחי: בגלל התחרות שיש בין החברות, הן נותנות את המונה אפילו בחינם, רק שישלם את השירות השנתי.

<יהודה מזרחי: המצב היום לא כדאי ולא רווחי כל כך לזכיין שלישי.

<יהודה מזרחי: כפי שדפנה אמרה, זה מחזק את זה.

<יהודה מזרחי: הן נותנות שירות במחיר סביר, במחיר השירות.

איתן כבל: האם קיבלתם תלונות?

איתן כבל: בבקשה.

<דרור גנון: דרור גנון, משרד התחבורה.

<דרור גנון: אני מנהל אגף, תחבורה ציבורית.

<דרור גנון: קודם כל, יש לנו הרבה פניות והצעות לגבי חברות שונות שרוצות להכניס מונים חדשים, שמסתמכים על ה-GPS.

<דרור גנון: הם יודעים לייצר מיקומים.

<דרור גנון: נהג המונית גם יכול לשלוח לנוסע את זמן הנסיעה שלו והכול, כלומר אתה מכניס טכנולוגיות אחרות, שמנהלות את כל העסק הזה בענן – לאו דווקא בתוך המונה, ואני כן חושב שיש מקום לפתוח את השוק הזה לתחרות, מה גם שכך אתה מייצר טכנולוגיות חדשות, אתה מעודד פיתוח טכנולוגיות.

איתן כבל: אתם עובדים באותו משרד?

<דפנה עין-דור: זה מה שאמרתי.

איתן כבל: רציתי לוודא אם יש עוד אגפים אצלכם שאביא אותם לפה, כדי שיתאמו פה.

איתן כבל: אני צוחק.

איתן כבל: אומר את זה בציניות.

<דרור גנון: אנחנו רוצים לשפר את רמת השירות.

<דרור גנון: בסוף – נאמר זאת בצורה ברורה – המונית היא האמצעי.

<דרור גנון: המטרה – להסיע את הנוסע.

<דרור גנון: אנחנו רוצים לספק לו, וגם איגוד המוניות ויהודה בעיקר, רוצים לתת את השירות הטוב ביותר.

<דרור גנון: האפשרות להכניס ספקים חדשים- - -

איתן כבל: מה מונע את זה?

<דרור גנון: צריך לייצר תקינה לסיפור הזה, וזה בחקיקה.

<דרור גנון: כיום החקיקה לא מאפשרת את זה.

איתן כבל: מי אמור לעשות את זה?

איתן כבל: בוא נסכם.

איתן כבל: אני רוצה לסכם את העניין הזה.

איתן כבל: קודם כל, תודה לך, מר גנון.

איתן כבל: אני חושב שסיום דבריך הכניסו אותנו לתוך התלם, כי אני חושב שהכול כל כך מתקדם, שזה יכול לתת הרבה מידע לנהג, מצד אחד, ומצד שני, גם ללקוח.

איתן כבל: לכן אני מבקש, לקבל - חודש ימים יספיק לקבל בכתב התייחסות שעושה לנו סקירה, מה אתם עושים בעניין?

איתן כבל: איפה אתם עומדים?

איתן כבל: מר גנון, אחרי שתיאמת ועברת מחדר לחדר, עברת בין חוה שאמרה שלא צריך חקיקה; מה שחוה אמרה, שלא נדרשת חקיקה, לבין דפנה שאמרה, למה להפריע לנו בעבודה?

איתן כבל: שקט.

איתן כבל: תנו לנו להמשיך.

<דפנה עין-דור: זה לא מה שאמרתי.

<חוה ראובני: לא צריך חקיקה כדי לאשר מונה חדש.

<חוה ראובני: ברור שאם רוצים להוסיף לו פונקציות פועלות וכו', צריך לבחון זאת פרטנית.

איתן כבל: חוה, פה זה לא לשכת השר.

איתן כבל: אני רוצה מסמך סדור, שיודע לומר לי מה אתם עושים כדי לשפר את המצב, נקודה.

איתן כבל: מה העניין.

איתן כבל: בבקשה.

<יהודה מזרחי: לדעתי, יהיה נבון שיהודה בר-אור יהיה שותף למפרט הטכני.

איתן כבל: הם עוד לא יודעים מה הם רוצים.

איתן כבל: אני עזרתי להם להיפגש פה היום.

איתן כבל: אתה כבר מבקש שיהודה ייכנס, ידבר?

איתן כבל: עוד אין עגלה, עוד אין סוסים, אין עוד כלום.

איתן כבל: הנחת העבודה שלי – ואני מקווה שכך זה יהיה - - -

<מצליח שבתאי: זה לא מדויק.

<מצליח שבתאי: שמי מצליח שבתאי, מארגון נהגי המוניות.

<מצליח שבתאי: לדעתי, יש הרבה חברות מונים – יותר חברות אפליקציות - שרוצות להכניס את המונה הדיגיטלי.

<מצליח שבתאי: ידוע בשוק המוניות.

איתן כבל: מר גנון הרים לי להנחתה.

איתן כבל: חבל.

איתן כבל: נתקדם.

איתן כבל: העניין ברור.

<מצליח שבתאי: אבל הכול ידוע.

איתן כבל: יכול להיות, אבל עובדה, אני לא יודע.

איתן כבל: אם לא גנון מבקיע גול בהארכה, אני אפילו לא מעלה את העניין.

איתן כבל: אני אומר: כולם מבסוטים, איש תחת גפנו ותחת תאנתו.

איתן כבל: אז קודם כל תודה.

איתן כבל: אני אומר את זה לא בציניות.

איתן כבל: זאת המשימה שלנו פה – לעשות דברים נכון וטוב יותר.

איתן כבל: כל שאר הדברים, הנחת העבודה שלי – הרי הם יעשו איזה שימוע, ויגידו מה מתאים, לא מתאים.

איתן כבל: זה לא דבר שאתה אומר למישהו: סידרנו לך במדף.

איתן כבל: יצטרך לראות שזה מתכתב באמת עם היכולות השונות.

איתן כבל: לא דומה נהג מונית של ספיישל לבין מונית שירות.

איתן כבל: אני מניח שיש פה דרישות אחרות שיש להתכתב אתן.

איתן כבל: לכן אני אומר, שהנחת העבודה שלי, שהם יבואו אתכם בדין ודברים.

איתן כבל: אם לא יבואו בדין ודברים, אני פה.

איתן כבל: אנחנו פה גם כדי לנסות לייצר את המצב.

איתן כבל: אני אומר לכם – זה מסוג הדברים שנעביר בו הילוך.

איתן כבל: אין צורך פה בוועדות מיוחדות.

איתן כבל: אם רוצים, אפשר לקדם את זה, ואין לי ספק שהשוק יידע לתת את המענים מה יותר מהר.

איתן כבל: בבקשה.

<יהודה בר אור: יהודה בר אור, יו"ר איגוד המוניות הארצי.

<יהודה בר אור: הנושא שביקשתי קשור לעניין?

<יהודה בר אור: אדוני יושב-ראש ועדת הכלכלה, שאלתי שאלה, שאם העניין של העמדה הסופית, שאנחנו בחלק מהדברים מסכימים ובחלק לא מסכימים, האם ניתן שיתוף פעולה?

<יהודה בר אור: כי יש דברים שלא נוכל להסכים אתם, וחבל שלא נפתור אותם לפני.

<יהודה מזרחי: הסעה שיתופית זה מוצר נוסף לאזרח, שיהיה בתוך המונה.

איתן כבל: שנייה.

איתן כבל: אנחנו לא עוסקים עכשיו בנסיעה השיתופית.

איתן כבל: יתקיים פה דיון.

איתן כבל: היו פשרות – אני מזכיר – בעניין הנסיעה השיתופית.

איתן כבל: הרי זה לא מצב שבו רקדתם על הגגות כשזה הגיע, אבל בין הברירה של לקבל את הפשרה לבין מה המצב שיכול היה להיות עבורכם, שבמידה רבה היה מחסל לכם את הענף, נמצאה פשרה סבירה.

איתן כבל: אני לא רוצה לומר, אם היא טובה יותר לפה או לשם; פשרה שיכולתם לחיות אתה.

איתן כבל: אבל אני לא רוצה להיכנס עכשיו לעניין הזה.

איתן כבל: זה לא על סדר-יומנו.

איתן כבל: נתקדם.

איתן כבל: בבקשה.

<חוה ראובני: נתחיל בהקראה, אדוני?

איתן כבל: כן.

איתן כבל: דיברנו מספיק.

<חוה ראובני: תודה שקבעתם את זה לתחילת המושב.

<חוה ראובני: שיהיה מושב פורה.

<חוה ראובני: הצעת חוק לתיקון פקודת התעבורה (מס' 116), התשע"ז-2016.

<חוה ראובני: כמובן, המספרים צריכים להתעדכן.

<חוה ראובני: תיקון סעיף 1.

<חוה ראובני: בפקודת התעבורה (להלן – הפקודה), בסעיף 1 – (1) לפני ההגדרה "בעל" יבוא: "אמצעי שליטה", "שליטה" - כהגדרתם בחוק ניירות ערך, התשכ"ח-1968; (2) אחרי ההגדרה "בעל" יבוא: "בעל עניין", "נושא משרה" – כהגדרתם בחוק החברות, התשנ"ט-1999; (3) אחרי ההגדרה "עגלה" יבוא: "עוסק מורשה" – כהגדרתו בחוק מס ערך מוסף, התשל"ו-1975 .

<חוה ראובני: פסקאות (1) ו-(2) זה העברת הגדרות שהיום נמצאות בסעיף 14ז לפקודה, שנדרשו רק לצורך הפרק הזה, בסעיף (1) אחר כך נראה שמוחקים אותם בסעיף 14ז.

<חוה ראובני: עוסק מורשה – זה אנחנו מכירים, זו הגדרה שתידרש פה לצורך הסעיף הזה.

איתן כבל: כשחוה מקריאה - לא אעצור אותה.

איתן כבל: אם מישהו יגיע למצב שהוא לא מבין או רוצה להעיר, ירים את ידו ואני אעצור אותך, חוה.

<חוה ראובני: זה אותן הגדרות בדיוק, אני רק מעבירה אותן מקום.

<חוה ראובני: כשהן ב-14ז, הן חלות רק על פרק אחד מסוים.

<חוה ראובני: כאן אני מעבירה אותן לסעיף 1, והן יחולו על כל הפקודה.

<חוה ראובני: זה אותן הגדרות.

איתן כבל: מי בעד?

איתן כבל: הצבעה בעד סעיף 1 – פה אחד סעיף 1 אושר.

איתן כבל: סעיף 1 אושר.

איתן כבל: הלאה.

<חוה ראובני: 2.

<חוה ראובני: בסעיף 14ז לפקודה, ההגדרות "אמצעי שליטה, בעל עניין ושליטה" ו"נושא משרה" – יימחקו.

<חוה ראובני: זה המשלים.

איתן כבל: מי בעד – ירים את ידו.

איתן כבל: הצבעה בעד סעיף 2 – פה אחד סעיף 2 אושר.

איתן כבל: תודה, אושר.

איתן כבל: הלאה.

<חוה ראובני: 3.

<חוה ראובני: כאן אנחנו מגיעים ללב העניין.

<חוה ראובני: הוספת סימנים ג'2 ו-ג'3 בפרק שני.

<חוה ראובני: כאן אני מבקשת לציין – בין מתי שהצעת החוק הזו פורסמה להיום התפרסם לנו הפרק של הנסיעות השיתופיות, והמספרים יצטרכו להתעדכן.

<חוה ראובני: אני אקרא לנוחות הציבור עם המספרים הנוכחיים.

<חוה ראובני: כשנגיע לשלב של קריאה שנייה ושלישית, זה יתוקן.

איתן כבל: כלומר המספרים שפה הם לא המעודכנים.

איתן כבל: אנחנו נעדכן בין הקריאה הראשונה לשנייה והשלישית.

<חוה ראובני: כי זה סימן ג'3, וכבר לא 14יט אלא 14כד.

<חוה ראובני: זה עניין טכני לגמרי.

<חוה ראובני: בפרק שני לפקודה, לפני סימן ד' יבוא: "סימן ג'2: התקנת מונים ואחזקתם.

<חוה ראובני: הגדרות.

<חוה ראובני: 14יט.

<חוה ראובני: בסימן זה - "אמצעי לזיהוי נהג" – אביזר הכולל רכיב אלקטרוני המפעיל את המונה והמכיל, בין השאר, את פרטי הזיהוי של הנהג; "התקנה", של מונה – לרבות ביצוע חיבורים, אימות הפעלה תקינה של המונה וחתימת המונה בחותם בתום ביצוע הפעולות האמורות, וכן הכנה של אמצעי לזיהוי נהג, התאמתו למונה ומסירתו לנהג.

<יהודה בר אור: מה זה שונה מהקיים?

איתן כבל: היא תסביר.

<חוה ראובני: הרבה מאוד דברים מהדברים שבהצעת החוק הזו אינם שונים.

איתן כבל: תני לי להסביר.

איתן כבל: לא אתפלא, אם הרוב לא שונה, אבל כשאתה מכין חדש, אתה לא אומר שמה שהיה כתוב קודם, אסור שייכתב שוב.

איתן כבל: המסגרת או הפלטפורמה נשארת, מתקיימת, בתוספת המתבקשות או ההורדות המתבקשות מקיום החוק החדש.

איתן כבל: התאמת חקיקה מעודכנת.

איתן כבל: כלומר לא כל דבר שאתה מכיר אותו מהפעם הקודמת – יכול להיות ש-70% זה כמעט אז איז מהפעם הקודמת, אני אומר את זה באצבע.

<חוה ראובני: הרבה מאוד כאן מאוד דומה להסדר הקיים; אנחנו פשוט מוציאים אותו מצו פיקוח, ומכניסים אותו לפקודת התעבורה.

<חוה ראובני: הרבה מאוד מהצעת החוק כולה – אגב, לא רק במונים – דומה מאוד להסדרים הקיימים בצווי פיקוח, אבל אנחנו נמצאים במהלך רוחבי כלל ממשלתי, ממשלה-כנסת, לבטל צווי פיקוח תלויי שעת חירום, ולעשות את זה בחקיקה ראשית מסודרת.

<חוה ראובני: אז אני צריכה לקבוע את ההסדרים, שההסדרים שם יבוטלו.

<חוה ראובני: ככל שזה מתאים, זה יישאר אותו דבר.

איתן כבל: לוועדת הכלכלה יש שניים או שלושה נושאים שנשארו תחת ההגדרה של תקנות שעת חירום, שצריכים להוציא אותם מתוך המקום הזה שהיה בו, ולהתקין את זה בחקיקה ראשית.

איתן כבל: זה אחד הנושאים.

איתן כבל: יש דבוראים גם, יש צעצועים מסוכנים.

איתן כבל: יש כל מיני דברים שאתה לא מבינים.

<חוה ראובני: הוועדה עשתה הרבה מאוד עבודה.

<חוה ראובני: "חוק הפיקוח" - חוק פיקוח על מחירי מצרכים ושירותים, התשנ"ו-1996; "חותם" – אמצעי המותקן במונה, המאפשר לוודא אם בוצע שינוי או ניסיון לשינוי במונה לאחר חתימתו; "מונה" – מיתקן לקביעת שכר ההסעה במוניות עבור כל נסיעה במונית, הכולל קופה רושמת, המופעל באמצעות אמצעי לזיהוי נהג, ושיש לגביו אישור שנתן המפקח על התעבורה בהתאם לתקנות לפי סעיף 70(6); "מתקין" – מי שניתן לו רישיון לפי סעיף 14כ ומי שפועל מטעם בעל רישיון כאמור; "שירותי אחזקה" – כל שירות הנדרש לשם הבטחת פעולתם התקינה של מונה ושל אמצעי לזיהוי נהג, לרבות פירוק המונה ממונית והתקנתו במונית אחרת, התקנת מונה חלופי, בדיקות תקינות ודיוק ומתן אישורים על תוצאותיהם, תיקון, החלפת חלקים, שיפוץ, סיכה, כיוונון, עדכון תעריפי שכר ההסעה במוניות, הרצה, חתימה בחותם בתום ביצוע הפעולות האמורות, ניהול רישום על ביצוע הפעולות האמורות וכל שירות אחר הכרוך באלה; "שכר ההסעה במוניות" – מחיר ההסעה במונית שנקבע לפי חוק הפיקוח.

<איתי עצמון: אני מציע שתסבירי לוועדה את המודל שאתם מציעים כאן לעניין רישוי המתקינים, כי לפי ההגדרה וגם לפי הסעיפים האופרטיביים, אני מבין שמתקין חייב ברשיון, אבל הוא יכול להפעיל או להסמיך אדם מטעמו שיבצע את הפעולות האלה, ולא יהיה חייב ברישוי.

<חוה ראובני: נכון.

<חוה ראובני: אנחנו נותנים רשיון לגורם מרכזי, שהוא או עוסק מורשה או תאגיד, שהוא יקבל את הרשיון, הוא אחראי על החוקיות, על התקינות.

<חוה ראובני: אתו מתשרים בהסכמים.

<חוה ראובני: יחד עם זאת, שירות למונה צריך להינתן בפריסה ארצית, למעלה מ-23,000 מונית בכל רחבי הארץ, וחלק מהשירותים הללו צריכים להינתן בדחיפות רבה.

<חוה ראובני: אם אנחנו מעדכנים את מחירי הנסיעה במוניות, העדכון של המחיר הזה לתוך המונה צריך להתבצע מיידית, כדי שלא תהיה גבייה בלתי-חוקית.

<חוה ראובני: בדרך כלל אמנם המחירים עולים, אז לנהגי המוניות יש אינטרס; מדי פעם הם יורדים - זה קרה פעם אחת לפני כשנה, אבל מבחינתנו, חיוני- - -

<יהודה בר אור: לא היה צורך.

<חוה ראובני: הנושא כאן אינו מחירי הנסיעה במוניות.

<חוה ראובני: הצעת החוק הזו אינה נוגעת במחירים.

<חוה ראובני: לכן אנחנו מציעים שלמתקינים האלה - אין הצדקה ואין היתכנות להקים, לפרוס מתקינים בכל רחבי הארץ.

<חוה ראובני: אנחנו צריכים את המתקין, אבל שיהיו לו אנשים, שיודעים לעשות את העבודה הם בפריסה ארצית.

<חוה ראובני: זה מודל דומה לזה שקיים כיום ממילא, והם יפעלו באמצעות גורמים שהם תחת אחריותם כמובן.

<חוה ראובני: הם פועלים מטעמם.

<חוה ראובני: הם אחראיים על זה שהם יעשו את העבודה, אבל הם ייתנו את השירות בפריסה ארצית.

<איתי עצמון: המודל הזה רלוונטי גם ליחיד וגם לתאגיד?

<איתי עצמון: כלומר יכול להיווצר מצב שבו אדם יחיד מקבל רשיון, אבל פועלים מטעמו עובדים שלו, שמבצעים את הפעולות?

<דרור גנון: למשל, מוסך.

<דרור גנון: יש בעל מוסמך שיש לו הסמכה להיות בעל מוסך, אבל הוא מעסיק מכונאים, והם מתקנים גם את המכוניות.

<דרור גנון: הוא אחראי מבחינת ההסמכה.

עיסאווי פריג': במודל זה לא כך.

<דרור גנון: זה די דומה.

<דרור גנון: אתה מכשיר מתקין שהוא מבחינתך הוכשר ויודע ומכיר ונותן את האחריות ואחראי מולך.

<דרור גנון: הוא יכול להעסיק טכנאים שמתקינים בפועל.

איתן כבל: מה הבעיה, לדעתך?

עיסאווי פריג': לפי המתווה מהמוצע, נותנים רשיון למתקין.

עיסאווי פריג': נגיד, הוא אחראי על אזור כל המרכז, ואז הוא מסמיך את איתן ואת עיסאווי, נותן לעיסאווי בכפר קאסם להתקין, נותן לאיתן להתקין.

עיסאווי פריג': אבל לנו אין רשיון.

איתן כבל: אני מבין מה אתה אומר.

עיסאווי פריג': זה רשיון מינהלי ולא מקצועי.

איתן כבל: לא.

איתן כבל: אני לא רואה זאת כך.

איתן כבל: אזכיר לך מאיפה.

איתן כבל: מכון המתקנים זו דוגמה קלאסית.

איתן כבל: או חוק רישוי שירותי רכב - זו דוגמה עוד יותר טובה, כי נזכרתי בהגדרה של המנהל.

איתן כבל: אתה לא יכול שהמנהל יהיה מומחה לכל דבר ודבר.

עיסאווי פריג': אני מדבר על רשיון מקצועי, לא מינהלי.

עיסאווי פריג': לא תיווך.

איתן כבל: גם שם העניין הוא כזה בדיוק, שהוא הסמכות העליונה, אבל לכל דבר יש איש המקצוע שיודע לתת את המענה הספציפי לעניין מסוים.

<חוה ראובני: בסוף זה מכשיר אלקטרוני.

עיסאווי פריג': המכשיר האלקטרוני הזה הוא עולם ומלואו, המכשיר האלקטרוני.

עיסאווי פריג': צריך לשנות מונה, להחליף מונה.

איתן כבל: ממש לא.

<חוה ראובני: לכן אנחנו עושים רגולציה.

<חוה ראובני: אגב, השר יקבע דרישות הכשרה מקצועית מאלה שיפעלו מטעמם.

<חוה ראובני: זה בהמשך.

איתן כבל: זה ממש לא, עיסאווי.

איתן כבל: אף אחד לא רואה בזה- - -

<דרור גנון: זה כמו מתקין דיבורית, אז הוא מקבל את ההסמכה והוא מורשה, ומישהו אחר מטעמו- - -

איתן כבל: עיסאווי, ממש לא.

איתן כבל: תקשיב בשטח איך זה עובד.

איתן כבל: בבקשה.

<יהודה בר אור: אותו מתקין שקיבל את הרישום, הם מפזרים את השירות.

<יהודה בר אור: חייבים לפי החוק בארבעה מקומות – בבאר-שבע, חיפה, ירושלים ותל-אביב.

<יהודה בר אור: אלה המקומות שהם יכולים.

<יהודה בר אור: לא מפרידים ממקום למקום, כי לא יבואו מתל-אביב לבאר-שבע ולא יבואו ההפך.

<יהודה בר אור: כל מקום נותנים לו את השירות שלו.

<יהודה בר אור: הפיקוח של האנשים האלה – ופה יושב אחד ממפעילי החברה - הם לא יכולים לתת את האפשרות שלהם לכל מוסך ומוסך, לכל מקום ומקום, אלא יש פיקוח של משרד התחבורה שאומר : ארבע נקודות בסך הכול.

איתן כבל: ודאי.

איתן כבל: האמת לומר לך - אני ממש לא חושב שיש עם זה בעיה.

איתן כבל: ממש לא.

<חוה ראובני: תראו בהמשך.

<חוה ראובני: זה לא נטול הסדרה.

איתן כבל: אוקיי.

איתן כבל: תודה.

איתן כבל: עוד הערות להגדרה?

איתן כבל: הצבעה בעד סעיף 14יט – פה אחד סעיף 14יט אושר.

איתן כבל: אושר.

איתן כבל: הלאה.

<חוה ראובני: רישוי מתקינים.

<חוה ראובני: 14כ.

<חוה ראובני: (א) לא יתקין אדם מונה ולא ייתן שירותי אחזקה, אלא אם כן קיבל רישיון לכך מאת המפקח על התעבורה או אם הוא פועל מטעמו של מי שקיבל רישיון כאמור.

איתן כבל: מה שאמרנו.

איתן כבל: כן.

<חוה ראובני: (ב) רישיון לפי סעיף קטן (א) (בסימן זה – רישיון מתקין) יהיה תקף לשלוש שנים, ואולם המפקח על התעבורה רשאי, בנסיבות מיוחדות, לתת רישיון כאמור לתקופה קצרה יותר.

<איתי עצמון: אני מציע שתעצרי כאן.

<איתי עצמון: אני מבקש להעיר שהמשמעות של הסעיף הזה היא לתת למפקח על התעבורה סמכות לקבוע בעצמו את תקופת הרשיון בנסיבות מיוחדות שהוא יקבע ולתקופה שהוא יקבע.

<איתי עצמון: אני מפנה את תשומת הלב לכך שהמודל הזה שונה ממה שהוועדה אישרה בחוק שירותים ומקצועות בענף הרכב, שם תקופת הרשיון נקבעה במפורש בחוק, והנסיבות או קיצור התקופה היא רק לפי תקנות שהשר קובע באישור הוועדה.

איתן כבל: אתה מציע שתהיה התאמה, אלא אם כן תציגו בפנינו סיבה שאנחנו אומרים- - -

<חוה ראובני: בחוק המזון זה משהו אחר.

איתן כבל: לא ידעתי שנהייתם גם אימפריאליסטים על חוק המזון.

איתן כבל: ..

<חוה ראובני: דוגמאות.

איתן כבל: כל מה שאומר היועץ המכובד שלנו – אנחנו עוסקים ברכב על כל גוניו.

איתן כבל: שהחקיקה תהיה חקיקה קוהרנטית.

<איתי עצמון: מעבר להתאמה, אני חושב שלא ראוי לתת לאדם אחד להחליט גם על הנסיבות, גם על תקופת תוקף הרשיון.

<איתי עצמון: צריכים להיות פרמטרים ברורים ו-וודאות בשוק.

איתן כבל: בדיוק.

איתן כבל: בבקשה.

<רונן לוי: רונן לוי, יושב-ראש איגוד המוסכים בישראל.

<רונן לוי: גם קיבלתי עכשיו מהיועצת המשפטית שלנו שאלה, האם מתקין של מונה הוא רשיון מוסך, בגלל חוק הרישוי?

איתן כבל: אתה אומר – אתה לא רוצה עוד.

איתן כבל: אתה שולט בעניינים.

איתן כבל: יבואו עוד, אתה לא יודע מה יהיה.

<חוה ראובני: בחוק הרישוי, שירותים לרכב, יש רשימה סדורה.

איתן כבל: אתה רוצה אותם אצלך?

<רונן לוי: בשמחה.

<רונן לוי: ..

איתן כבל: העניין ברור.

איתן כבל: תודה.

איתן כבל: אני חושב שההערה של היועץ המשפטי שלנו היא במקומה, ואני מבקש שההתכתבות תהיה בהתאם, דהיינו התאמה.

<איתי עצמון: המודל שנקבע בחוק שירותים ומקצועות בענף הרכב הוא ששר התחבורה באישור ועדת הכלכלה רשאי לשנות את תקופת תוקף הרשיון, ולקבוע נסיבות מיוחדות, שבהתקיימן המפקח רשאי לתת רשיון לתקופה קצרה יותר.

<חוה ראובני: דהיינו כמו סעיף 7ג.

<איתי עצמון: אני מוכן כמובן, לוותר בכלל על התוספת הזאת, ושהרשיון יהיה תקף לשלוש שנים, נקודה.

<איתי עצמון: גם זו אפשרות.

<דרור גנון: לא נקצר את התקופה סתם.

<דרור גנון: לפעמים המונה יצא מתוקף, או התחלף.

איתן כבל: בבקשה.

<דרור וגשל: דרור וגשל, משרד המשפטים.

<דרור וגשל: נכון מה שאיתי אומר – המודל הזה, גם אנחנו מעדיפים אותו, ולא נכון בכל מצב, שזה יהיה אותו אדם.

<דרור וגשל: פה זה קצת שונה, המקרה הספציפי הזה – זה שוק לא גדול, שני בעלי רשיון.

<דרור וגשל: זה לא שוק שצריך בו איזה ודאות.

<דרור וגשל: כפי שאמרו קודם, אין שוק.

<דרור וגשל: אז המצב הזה נוצר במקרים מאוד-מאוד חריגים.

<דרור וגשל: במקרה הזה נראה לי שאפשר להסתפק בהוראה הספציפית הזאת של מפקח על התעבורה.

איתן כבל: אני רוצה לסכם.

איתן כבל: אני לא יודע אם זה קשור, שוק גדול, שוק קטן.

איתן כבל: בסוף צריכה שתהיה שפה.

איתן כבל: אני מתייחס פה לשפה.

איתן כבל: גם יש פה מהות.

איתן כבל: קשה לי לתת לאדם אחד, שיהיה בעל הבית.

איתן כבל: אתה לעולם לא יכול לדעת, אנחנו לא יודעים לצפות את שלל המצבים שיהיו.

איתן כבל: כיוון שלא נסיים את החוק היום, אני רוצה להציע כך: לא נצביע על הסעיף הזה – ממילא לא נסיים את כל הצעת החוק.

איתן כבל: יש פה יום לימודים ארוך, ואנחנו צריכים לסיים עוד רבע שעה את הישיבה.

איתן כבל: אני מציע שהסעיף המסוים הזה, תבואו בדברים, וגשל, משרד התחבורה, איתי.

איתן כבל: תראו.

איתן כבל: זה לא יום הרת עולם שאפשר להגיע ביניכם.

איתן כבל: בבקשה.

<דידי רוזנפלד: דידי רוזנפלד, שלמה סיקסט.

<דידי רוזנפלד: אין ספק שלפי איך שמנוסח החוק, חייב להיות בעל רשיון למוסך.

<דידי רוזנפלד: אם הוא נוגע בחוטים של האוטו- - -

קריאות: הוא לא נוגע.

קריאות: היבואן מקים לו יציאה.

קריאות: לא צריך לסבך את זה.

קריאה: רוצים עוד כסף.

קריאות: - - -

איתן כבל: אנחנו נעשה את ההתאמה לחוק רישוי שירותים ורכב.

איתן כבל: אם תגיעו למסקנה ביניכם, שזה יותר מדי, אם כן, נשנה, ואני אפתח.

איתן כבל: אתם כבר מכירים.

<חוה ראובני: אם יהיה לנו חשוב, נבקש, ואדוני יפתח את זה.

איתן כבל: אתם מכירים את הנוהל – כל סעיף, גם אם הוא אושר, ויש משהו שפתאום אומרים: אנחנו רוצים להוציא תחת ידינו את התוצאה הטובה ביותר - לא צריכה להיות בעיה.

איתן כבל: הלאה.

<חוה ראובני: (ג) המפקח על התעבורה רשאי לתת רישיון מתקין למבקש אם התקיימו כל אלה: (1) המבקש הוא אחד מאלה: (א) עוסק מורשה שהוא תושב ישראל או אזרח ישראל; (ב) תאגיד הרשום בישראל שאחד לפחות מבעלי העניין בו, הוא תושב ישראל או אזרח ישראל; (2) המבקש, ואם הוא תאגיד – גם בעל שליטה ונושא משרה בו, לא הורשע ולא הוגש נגדו כתב אישום שטרם ניתן בו פסק דין סופי, בעבירה שמפאת מהותה, חומרתה או נסיבותיה אין הוא ראוי, לדעת המפקח על התעבורה, לקבל רישיון מתקין; (3) אם היה המבקש תאגיד – מטרותיו, לפי מסמכי ההתאגדות שלו, מסמיכות אותו לבצע את כל אלה: קניה, מכירה והתקנה של מונים ומתן שירותי אחזקה למונים.

איתן כבל: בבקשה.

<יהודה בר אור: על הסעיף הזה יש לנו הבהרה גדולה מאוד.

<יהודה בר אור: אנחנו נמצאים בשוק שיש בו אנשים בעלי הון ובעלי שליטה, ואני לא מתבייש לומר זאת בצורה ברורה – כגון גט טקסי, שיכול לממן מונים ויכול לממן הכול.

<יהודה בר אור: אם מחר הסעיף הזה יהיה שכל אחד מהם, אלה שיכולים ועובדים או מפעילים תחנות מוניות, או מפעילים גם מוניות וגם יפעילו מונים, לא רק שהם יהיו פה קרטל, אלא הם יהיו פה שלוחה שלא נוכל להתגבר עליה.

<יהודה בר אור: גם ככה קשה לנו.

איתן כבל: אני מתנצל, לא הבנתי.

איתן כבל: אני רוצה להבין את השורש.

איתן כבל: חוה, תסבירי לי במה דברים אמורים.

<חוה ראובני: זה עניין רוחבי בחקיקה: תאגיד אינו רשאי לעשות דבר שהוא לא בסמכויותיו לפי מסמכי התאגדות שלו.

<חוה ראובני: לפיכך אנו כאן דורשים את הדרישה האלמנטרית לפי עיקרון החוקיות, לומר שתאגיד לא יקבל רשיון אלא אם כן המטרות שלו במסמכי ההתאגדות שלו כוללות את הפעולות - לא יותר מזה.

<חוה ראובני: לא אמרנו דבר על – זה לא בא במקום שום דרישה אחרת.

<חוה ראובני: זה אומר שתאגיד שכתוב במטרות שלו שהוא עוסק במכירת מזון, לא יוכל לקבל רשיון.

<חוה ראובני: תאגיד שכתוב במטרות שלו שהוא יכול לבצע את הדברים האלה, כן יוכל לקבל רשיון.

איתן כבל: העניין ברור.

איתן כבל: יהודה, בבקשה.

<יהודה בר אור: עזוב את גט טקסי.

<יהודה בר אור: קח את יהודה בר אור, בעל תחנת מוניות.

<יהודה בר אור: הוא לא יכול להפעיל חברת מונים, כי ככל שאתה חזק יותר, ויכול להפעיל את המונים ולתת אותם במתנה, או במחירים שאנחנו לא יכולים לעבוד בהם, שאר הנהגים, אתה הופך להיות קרטל, אתה הופך להיות מישהו ששולט בשוק.

<יהודה בר אור: כמו שהיום הוא רוצה לתת נסיעות בחינם חודש ימים, או בחינם, מי שירצה לנסוע, הוא יכול.

<יהודה בר אור: אני לא יכול.

<יהודה בר אור: שום תחנה לא יכולה לתת מתנה לנוסעים, חודש לימים לנסוע.

<יהודה בר אור: מה יוצר הכוח הזה – שאם ייתנו לו מחר אפשרות להפעיל חברת מונים שהוא יפעיל אותה, הוא גם יפעיל מונים, גם יפעיל נהגים, גם ייתן בחינם, ואני אלך הביתה.

איתן כבל: תודה.

איתן כבל: בבקשה.

<יהודה מזרחי: לא ייתן שירותים של מונים אדם שיש לו נהיגה בהסעות.

<יהודה מזרחי: מי שעושה הסעות למיניהן, לא יכול לפתח מונה.

<יהודה מזרחי: זה לא נכון.

איתן כבל: ברשותכם, אני רוצה להבהיר, איפה אני – לפחות בשלב הראשון – מתכתב עם העניין הזה.

איתן כבל: אם יש גוף, שהוא גם חברת מוניות וגם שולט בשוק המונים, שגם ככה הוא שוק לא בדיוק גדול, אתה עלול לייצר סוג של הטיות – במתן מונים חינם, בכל מיני דברים כאלה.

איתן כבל: לשיטתי, עלול – ודרור, תאר לי איך אתה מתכתב עם זה – עלול לייצר סוג של אפליה בתוך השוק.

איתן כבל: גם ככה זה לא שוק תחרותי בצורה מטורפת.

איתן כבל: זה לא מונית שרצה מהר-מהר, אומרת לך: בוא תעלה, אני בארבעה שקלים לוקח אותך עד שדה התעופה, או הפוך.

איתן כבל: בסוף כולם פועלים בתוך המרחב, וכל פעולה מטה לצד כזה או אחר.

איתן כבל: אין פה מחיר על תחרות.

איתן כבל: נכון, שעכשיו יש כל מיני תחנות מוניות שאומרת לך – שזה דיון אחר, העלו בפניי, באה תחנת מוניות, אומרת לו: אתה תתחיל אצלי, המונה יתחיל לפעול – סתם דוגמה – מארבעה שקלים.

איתן כבל: לא כמו שהוא.

<דרור גנון: אין דבר כזה.

איתן כבל: חברים יקרים, פנו אליי.

איתן כבל: אני לא יודע אם זה נכון; אני מתאר מצב.

איתן כבל: אני לא פותח את הדיון הזה.

איתן כבל: רק אני אומר שמצב כזה אולי יכול להתקיים.

איתן כבל: זה סוג של תחרות.

איתן כבל: אין באמת תחרות בשוק הזה.

איתן כבל: אני לא מבין, למה צריך לאפשר גם להכניס עוד שחקן.

איתן כבל: קודם דיברנו שאין שחקנים בכלל, וכנראה לא צריך בכלל.

קריאה: קיימת תחרות חריפה מאוד.

<חוה ראובני: ההערה שנשמעה פה היא אינה על סעיף זה, אלא הוא מבקש להוסיף עוד תנאי, לומר: אחרי כל הדרישות - לאסור על גופים מסוימים לעסוק בזה.

<חוה ראובני: אל"ף, אני לא בטוחה שזו הגבלה לגיטימית על חופש העיסוק.

<חוה ראובני: יש לנו חוק הגבלים עסקיים, שנועד למנוע פעולות, ואני מבקשת לציין – אם אנחנו מדברים על תאגיד, נאסור על תאגיד שנושא את זה, אז הוא יקים תאגיד בת או תאגיד נכד, ואז הוא עקף את כל זה, ומה עשינו?

<דרור גנון: לא נוכל לבדוק, למי יש מונית ולמי אין מונית, ומי מחזיק מונית ומחזיק הפעלת מונה.

<דרור גנון: אני גם לא בטוח שמי שאין לו מוניות- - -

איתן כבל: מר גנון הנכבד, בוא לא נמצא שכל נהג מונית יקים לו - בואו נגזים.

איתן כבל: אנחנו מדברים על שוק- - -

עבד אל חכים חאג' יחיא: יש הקשחה פה.

<חוה ראובני: אין כזה דבר, שתאגיד עושה משהו שאין לו סמכות.

<חוה ראובני: גם היום אין איסור כזה.

איתן כבל: אני יכול לנהל את הדיון הזה?

איתן כבל: אני רוצה לסכם את זה כך.

איתן כבל: אני לא יודע במקום הזה, איפה המקום הנכון מבחינת החקיקה.

איתן כבל: כלומר יכול להיות שהטענה שלך היא נכונה, אבל היא לא מתכתבת עם הסעיף המסוים הזה.

איתן כבל: אני עוד לא יודע אם אתה צודק, לא צודק.

איתן כבל: אתה מעלה בעיה, שאני רוצה לתת עליה את הדעת.

איתן כבל: אני לא יודע לומר.

איתן כבל: חברים יקרים, אל תנפנפו אותנו.

איתן כבל: מר גנון, גם בנועם אמירותיך – אתה מהנהן, אבל בשורה התחתונה אתה מנפנף אותי.

איתן כבל: לא ממקום רע אני אומר את זה.

איתן כבל: אני אומר את זה.

איתן כבל: יש פה אנשים שטוענים טענות.

איתן כבל: יכול להיות – אגב, אני אומר לכם – 80% מהטענות שלהם זה מחששות שברורים.

איתן כבל: מטה לחמם.

<יהודה בר אור: זה האוכל שלי.

איתן כבל: מה שאני מנסה לומר בעניין הזה, שיש שאלות שמונחות לפתחם, שעד שהם לא יהיו בטוחים בעניין, הם מבקשים לקבל תשובות.

איתן כבל: עוד לא אמרתי אם הם צודקים, לא צודקים.

איתן כבל: וסביר להניח ש-80% מהטענות שהם מעלים, זה יותר חששות מאמת.

איתן כבל: אבל ה-20% - כיוון שאני לא יודע עדיין מה נכלל ב-80%- - -

עבד אל חכים חאג' יחיא: צריך לשמוע את החששות שלהם.

איתן כבל: לגמרי.

איתן כבל: זה מה שאני אומר – כיוון שאיני יודע, כשנאמרים הדברים, האם האמירה הזאת היא חלק מה-80 או חלק מה-20, אני רוצה שהדברים יתבררו.

איתן כבל: לכן אני מסכם כך.

איתן כבל: אני לא מסיר את הבקשה של יהודה ב' ויהודה מ'.

איתן כבל: נאשר את הסעיף הזה, אבל אבקש תשובות ברורות – או בהמשך, במקום שלדעתנו צריך שיתבררו העניינים, או אנחנו נחזור לסעיף הזה כדי להסדיר את העניין.

איתן כבל: שהדברים יהיו ברורים.

איתן כבל: דעתי אינה נוחה, ואני מבקש גם דרור וגשל ממשרד המשפטים, ברשותך, שתחשבו על הדברים, ונסו לחדד את הדברים מול נציגי הגופים השונים של המוניות.

איתן כבל: אני טוען שזה לא יום הרת עולם, אבל החשש הזה הוא חשש שמתקיים.

איתן כבל: בבקשה.

<שוקי שדה: הוא הזכיר את ההסעות.

<שוקי שדה: הזכיר את זה.

<דרור וגשל: מחזיקה גם בייצור, גם בהולכה, גם בחלוקה?

<דרור וגשל: חייבים להפריד אותה בחוק, ושמי שמייצר, לא יחלק.

<דרור וגשל: כשהיום, מי שמחזיק אותם הוא לא נהג הסעות, מדובר פה על איזו אפשרות תיאורטית שאולי תקרה בעתיד, ועכשיו ניצור הגבלה בחוק על חופש העיסוק?

איתן כבל: חופש העיסוק זו מילה גדולה כשאתה לא רוצה להתעסק עם דברים מלמטה.

איתן כבל: אתה ממריא – חופש העיסוק.

איתן כבל: יכול להיות שאתה צודק.

<יהודה בר אור: אתה צודק.

<יהודה בר אור: עיסוק.

<דרור וגשל: עיסוקים של אנשים.

<יהודה בר אור: זה הרבה אנשים.

<דרור וגשל: אם הוא יציג איזשהו ניתוח, איזושהי ראיה למצב התפתחותי שזה יכול להיות, יהיה יותר קל.

איתן כבל: לא.

איתן כבל: אתה מייצג את משרד המשפטים אחר כבוד פה.

איתן כבל: אנחנו לא מחוקקים בגלל התחלה.

איתן כבל: אנחנו מחוקקים כי אנחנו מייצרים את הפלטפורמה שאנחנו חושבים ששוק צריך להתנהג בצורה מסוימת.

איתן כבל: לא מחשש.

איתן כבל: יכול להיות שלעולם זה לא יקרה.

איתן כבל: יכול להיות שאין אף בית או משרד שחושב על זה, או כנראה גם לעולם – ורוב הסיכויים שזה לא יקרה.

איתן כבל: אבל אם זה לא יקרה, זה בקל וחומר.

איתן כבל: אני רוצה רק לבחון, עד כמה זה עלול להתנגש בחופש העיסוק.

איתן כבל: בבקשה.

<חוה ראובני: אני רק מבקשת לציין, שהחשש הזה נכון להיום לא התממש.

<חוה ראובני: צו הפיקוח הקיים לא מונע מגט טקסי – כמשל כמובן; לא פרסונלי – מלהקים לשווק מונים, כי עובדה, למרות שזה מותר לה ושהיא פועלת בשוק כמה שנים, היא לא עשתה זאת.

<חוה ראובני: זה אולי מהווה, לדידי, אינדיקציה לאפשרות הזאת.

<יהודה בר אור: אל"ף, הם הגישו בקשה ולא אישרו להם.

קריאה: מגישים אלינו.

קריאה: לא הגישו.

<סיון דאוטוקר: אני מכירה שהגישו בקשה.

<יהודה בר אור: שישמע בדיוק מה שאני הולך לומר – אין לי בעיה שמי שעובד עם מוניות, שימשיך לעבוד עם מוניות.

<יהודה בר אור: לנו יש בעיה עם אלה שרוצים- - -

איתן כבל: יהודה, תודה.

איתן כבל: נבחן את זה, ונחזור לזה בדיון הבא.

איתן כבל: הלאה.

<חוה ראובני: (4) לרשות המבקש מערך מחשובי מתאים לניהול רישומים ומתן דיווחים לגבי התקנה של מונים ומתן שירותי אחזקה, בהתאם לדרישות המפקח על התעבורה, שיפורסמו באתר האינטרנט של משרד התחבורה והבטיחות בדרכים; (5) התנאים שקבע השר בעניינים הבאים – אני מזכירה – אנחנו בתנאים לקבלת רשיון, אז תנאים שייקבעו בתקנות: (א) הכשרה מקצועית הנדרשת לצורך ביצוע פעולות התקנה של מונים ומתן שירותי אחזקה; (ב) מספרם ופריסתם של האתרים שבהם יינתן שירות מטעם המבקש, רמת השירות וסוג השירות שיינתן בהם, מועדי פתיחתם, לרבות לעניין פריסה הדרגתית של האתרים האמורים; (6) המבקש הפקיד בידי המפקח על התעבורה או מי מטעמו את המידע הדרוש לשם מתן שירותי אחזקה למונים שהתקין, לרבות מידע על מבנה המונים, אופן הפעלתם, תוכנת ההפעלה של המונים ועדכונה ואופן תיקונן של תקלות הניתנות לצפייה מראש, באופן שגורם אחר מטעם המפקח על התעבורה יוכל לתת שירותי אחזקה למונים שהתקין המבקש אם רישיונו יבוטל או יותלה, או אם תהיה מניעה אחרת שבשלה לא ייתן המבקש שירות אחזקה למונים אלה.

<איתי עצמון: אני חושב שהפסקה האחרונה טעונה הסבר.

<חוה ראובני: אנחנו נמצאים במצב שבו מצד בהמשך, אנחנו נבקש סמכות לבטל רשיונות או להגבילם או להתלות אותם עקב הפרות באופן שהוא נפוץ ומקובל בענף הרגולציה, וגם יכולים להיות מצבים שחברת המונים מאיזושהי סיבה נסגרת מטעמים שלה – לא מטעמים רגולטוריים, ונמצאים בשוק 10,000 מונים, ומי ייתן להם שירות?

<חוה ראובני: אנחנו רוצים לוודא שגם במצב כזה תהיה המשכיות שירות.

<חוה ראובני: לכן ברשות המפקח על התעבורה יופקד הידע שיאפשר לגורם מטעם המפקח על התעבורה להמשיך לתת שירות, בין אם בעלת ביטול הרשיון, בין אם בעת סגירת חברה שכזו.

<יהודה בר אור: השקיע כל כך הרבה כסף בעניין הזה – למה שייתן את זה למישהו אחר?

<יהודה בר אור: סתם כשאלה.

<יהודה בר אור: אין לי חברת מונים.

<יהודה בר אור: סתם שואל.

<דרור גנון: היה מישהו שמכר לך מונה, או נתן לך מונה, ומחר בבוקר פשט את הרגל.

<דרור גנון: אנחנו רוצים שימשיך להיות לך שירות לאותו מונה עד שיהיה לך תחליף, כי ברגע שהוא פושט רגל, אתה נשאר בלי כלום, ואז לכאורה אתה גם לא יכול לעבוד, כי המונה שלך לא יכול להיות מופעל.

<דרור גנון: אנחנו מבקשים שיופקד אצלנו – אצל המפקח על התעבורה – כל הפרטים, שנוכל להמשיך ולתת את השירות.

<דרור גנון: אני חושב שזו דרישה לגיטימית, וטענת אותה גם קודם.

<יהודה בר אור: אני טוען שזה נכון, אבל אני יודע שיש מגמה מאחורי העניין.

<דרור גנון: אין מגמה.

<דרור גנון: אנחנו לא כאלה מתוחכמים.

<דרור גנון: אמרתי לך, יהודה.

<יהודה בר אור: אני יודע שיש מגמה מאחורי העניין, שאתם רוצים לקבל- - -

<חוה ראובני: תגיד: אני חושש.

<חוה ראובני: אל תגיד: אני יודע.

<יהודה בר אור: אי יודע.

<יהודה בר אור: זה נמצא בחיסיון של החברות, אצל המונים.

<יהודה בר אור: ופתאום עכשיו הם באים, ותבוא חברה אחרת – למשל, גט טקסי תקום, וייתנו לה את כל החסיונות של כל נהגי המוניות.

<יהודה בר אור: איזה מין דבר כזה?

<דרור גנון: זה מידע על המונים.

<יהודה בר אור: בתוך המונה נמצאים הפרטים על כל נהג בנפרד.

<חוה ראובני: זה יהיה גורם שיפעל מטעם המדינה.

איתן כבל: בואו נרגיע.

איתן כבל: בואו נשים את המונה במקום.

איתן כבל: חאג', בבקשה.

עבד אל חכים חאג' יחיא: אני חושב, אם העניין הוא לתת המשך שירות, יש כמה סוגי מונים שיכולים להיות.

עבד אל חכים חאג' יחיא: הידע על כל סוג מונה שיהיה אצלכם.

עבד אל חכים חאג' יחיא: אבל למה הפרטים האישיים?

<חוה ראובני: לא ביקשנו.

<חוה ראובני: זה לא מה שכתוב פה.

עבד אל חכים חאג' יחיא: אני לא רוצה כל מונה.

איתן כבל: הם יסבירו.

עבד אל חכים חאג' יחיא: אם יש לנו שניים-שלושה סוגים - איך מתקנים אותם, איך מבטלים אותם?

<חוה ראובני: זה מה שמבוקש.

עבד אל חכים חאג' יחיא: שמעתי אתכם וקראתי שוב, ולא הבנתי.

איתן כבל: חוה, לפני שתעני, יש הערה ליועץ.

איתן כבל: בבקשה.

<איתי עצמון: רציתי להעיר הערה קטנה והערה יותר משמעותית.

<איתי עצמון: הראשונה, בכל מקרה המידע צריך להיות מופקד בידי המפקח על התעבורה או עובד המשרד מטעמו ולא מי מטעמו.

איתן כבל: זה חשוב.

עבד אל חכים חאג' יחיא: היא לא קטנה.

עבד אל חכים חאג' יחיא: היא גדולה.

<דרור גנון: אין בעיה.

איתן כבל: אתה לא רוצה שפרטים שלך יהיו אצל מישהו- - -

<דרור גנון: אין בעיה.

<איתי עצמון: הערה יותר משמעותית היא יותר שאלת הבהרה.

<איתי עצמון: אני לא מבין איך המודל הזה יעבוד.

<איתי עצמון: הרי הפעולה הזאת של התקנה ומתן שירותי אחזקה היא פעולה שטעונה רישוי.

<איתי עצמון: מה שאתם מציעים פה, המשמעות של הדברים היא שלמעשה יהיה גורם שיפעל לתקופה בלתי-מוגבלת ללא רשיון.

<איתי עצמון: אני לא מבין אילו סמכויות אכיפה יהיו לגביו, ואיך הגורם זה יפעל?

<איתי עצמון: יפעל לתקופה בלתי-מוגבלת, וייתן את אותם שירותים, כאשר במקביל אתם דורשים רשיון מגורמים שירצו להיכנס לשוק?

<איתי עצמון: אפילו כרגע זה מצב תיאורטי, אבל זה מה שיהיה קבוע בחוק.

<חוה ראובני: אסביר.

<חוה ראובני: קודם כל, השאלה של הנתונים הפרטיים: אחזור ואקרא איזה מידע אנחנו מבקשים לקבל: מידע על מבנה המונים, אופן הפעלתם, תכנת ההפעלה של המונים ועדכונה, ואופן תיקונן של תקלות.

<חוה ראובני: זה המידע המבוקש.

עבד אל חכים חאג' יחיא: ולא קשור למי זה הותקן?

<חוה ראובני: לא.

<חוה ראובני: זה לא ענייננו.

עבד אל חכים חאג' יחיא: בצורה הזו – מקובל.

<חוה ראובני: לשאלת היועץ המשפטי של הוועדה, אנחנו אומרים שהגורם שישתמש במידע הזה, היה וייווצר צורך שחברת מונים תיסגר, יהיה גורם מטעם המפקח על התעבורה.

<חוה ראובני: זה יהיה גורם שהמדינה תתקשר אתו, על-מנת שייתן את השירות הזה.

<חוה ראובני: זה יהיה זכיין של המדינה, זרוע ארוכה של המדינה.

<חוה ראובני: המפקח על התעבורה ייתן את השירות הזה בעצם – באמצעות איש מקצוע חיצוני, אבל עדיין, זה יהיה המודל.

<חוה ראובני: ברור שגם אנחנו לא נרצה לעשות זאת לאורך זמן.

<חוה ראובני: אז אם רשיון המתקין מותלה, הוא מותלה לתקופה.

<איתי עצמון: עם זה יש פחות בעיה, אבל כתבתם שהרשיון מבוטל.

<חוה ראובני: זה מצב שאין ממנו מנוס – אחרת יישארו אלפי מונים, שלא יוכלו לקבל שירות, ואז אנחנו שולחים את האנשים - המונים שלהם בסדר, אבל אם יש עדכון מחיר, הם צריכים להחליף את המונים.

<איתי עצמון: אבל את המידע הזה אי-אפשר להעביר לגורם שיקבל רשיון, לפי המתווה שאתם מציעים כאן?

<דרור וגשל: למה יש הנחה שהוא לא יקבל רשיון?

<דרור וגשל: אם יפעל גורם פרטי, אין סיבה שהוא לא יקבל רשיון.

<איתי עצמון: אני גם חושב, אבל זה לא מה שכתוב כאן.

<איתי עצמון: מה שכתוב כאן בסעיף הזה הוא שלכאורה, לתקופה בלתי-מוגבלת גורם אחר מטעם המפקח על התעבורה, ייתן את השירותים האלה.

<דרור וגשל: בגלל ה"מטעם"?

<איתי עצמון: אני קורא את מה שאתם מציעים.

<איתי עצמון: זה לא בעל רשיון.

<חוה ראובני: אין לנו התנגדות, שהגורם האחר הזה גם יקבל רשיון, אם הוא יפעל מעבר לתקופה מוגבלת מאוד.

<איתי עצמון: אבל צריך יהיה לקבעו את ההסדר – לאיזו תקופה ומתי יהיה הליך מתן הרישוי.

<איתי עצמון: אני מניח, שמצב כזה צריך להיות מצב זמני, עד שיסתיימו הליכי מתן הרשיון לגורם אחר, שיקבל את המידע מכם, ויוכל לתת את השירותים האלה לפי רישוי שיקבל לפי החוק.

<איתי עצמון: אבל לא לתקופה בלתי-מוגבלת.

<חוה ראובני: אני לא יודעת בשליפה.

<חוה ראובני: אני חושבת על סדר גודל של 90 יום או משהו כזה, כדי לכסות שבמקרים שמדובר רק על התליה, שלא נצטרך להיכנס לכל ה- - -

<איתי עצמון: מה קורה במצב שבו היה רשיון לחברה, אבל הוא פשוט לא חודש, כלומר לא מצב של ביטול או התליה?

<חוה ראובני: זה נכנס מניעה אחרת, שבשלה לא ייתן – אין לו רשיון בכלל.

<יהודה מזרחי: אפשר לחלץ אותנו מהפקק שנוצר.

<יהודה מזרחי: כוחות השוק יותר חזקים מהנייר שאתם כותבים אותו.

<יהודה מזרחי: יש מצב שכשחלילה חברה כושלת, השנייה או השלישית - אני לא רואה בעיה.

איתן כבל: יהודה, אני לא יודע מה יהיה.

איתן כבל: או יקרה, או לא יקרה, או אנשים – למשל, החליפו, נניח, הגיע הממונה, ועברנו את כל השלבים, היה מכרז, ויצאו מונים חדשים, משוכללים, ואנשים קנו אותם.

איתן כבל: הרי אתה לא עושה את החוק רק למצב הקיים.

איתן כבל: גנון סיים את כל התהליך.

איתן כבל: אנשים באו, התחרו, קנו.

איתן כבל: זה דבר שיכול שיקרה, שבתקופת ההרצה, ופתאום העסק מתחיל לעבוד בשטח, ויש תקלה גדולה פתאום.

איתן כבל: אתה לא תגיד לכולם: תעברו עכשיו לחברה המתחרה, כי גם שם צריך לשלם.

איתן כבל: לא ייתנו להם בחינם.

איתן כבל: ועד שהחברה ההיא תגיד: תנו לנו את הזמן לתקן.

איתן כבל: החוק צריך לדעת להתכתב עם האפשרויות השונות.

איתן כבל: לא לומר: טוב, שהשוק ישבור את הראש.

איתן כבל: אני אומר את זה, יהודה מ', מהאינטרס שלכם.

איתן כבל: בסך הכול הסעיף הוא לא דרמטי, אבל הוא מחייב חידוד והבהרה.

איתן כבל: אם יועץ משפטי שלנו – הוא מבין דבר וחצי דבר.

איתן כבל: אם זה לא נהיר, אם חלילה, אם נידרש להתכתב במציאות עם זה, כנראה גם יהיה עורך דין אחר, שיבין את זה כך וההוא כך.

איתן כבל: בואו נשאיר את זה במינימום.

איתן כבל: אם אנחנו יודעים שיש כאן אי-הבנה – אני אאשר את הסעיף.

<איתי עצמון: יש שתי אפשרויות: אפשר לומר כרגע מה העקרונות, שאנחנו מבקשים להטמיע בפסקה הזו, ואפשר שהמשרד יחזור עם נוסח.

איתן כבל: מה אתם מציעים?

<חוה ראובני: אני מציעה שנסכם על העקרונות, ונעבוד על הנוסח.

<איתי עצמון: אפשר לקבוע שאותו גורם אחר מטעם המפקח על התעבורה, ייתן את השירותים לתקופה שלא תעלה על 90 ימים פלוס אפשרות להאריך ל-90 ימים נוספים מנימוקים שיירשמו עד מתן רשיון חדש, לפי הסעיפים המוצעים.

<דרור גנון: מקובל.

<חוה ראובני: ואז בסוף, מעבר לזה מתן רשיון.

<איתי עצמון: מעבר לכך גורם קבוע של מתן רשיון.

<דרור גנון: מאה אחוז.

<חוה ראובני: מקובל עלינו.

איתן כבל: נעלה להצבעה את הסעיף עם התיקונים שהיו לנו בדרך.

איתן כבל: כל סעיף 14כ.

<איתי עצמון: עדיף לסיים את ההקראה, ואז נוכל לאשר את כל הסעיף.

<חוה ראובני: (ד) המפקח על התעבורה יפרסם הודעה ברשומות על מתן רישיון מתקין וכן יפרסם באתר האינטרנט של משרד התחבורה והבטיחות בדרכים רשימת שמות של בעלי הרישיונות התקפים, ויעדכן אותה מעת לעת.

<איתי עצמון: את ההודעה על מתן רשיון אפשר לפרסם גם באתר המשרד.

<איתי עצמון: לא כתוב.

<איתי עצמון: כתוב: המפקח על התעבורה יפרסם הודעה ברשומות על מתן רישיון – וכאן צריך להוסיף: ובאתר המשרד - וכן יפרסם באתר האינטרנט את רשימת שמות בעלי הרישיונות.

<חוה ראובני: אני לא יודעת מה הנפקא מינה על פרסום באתר, על מתן הרשיון, ממילא מפרסמים את בעלי הרשיונות.

<חוה ראובני: אבל לא אכפת לי.

<חוה ראובני: אני לא נגד.

<איתי עצמון: אני חושב שהסעיף הזה מותאם לנוסח שנקבע בחוק הרישוי.

<איתי עצמון: רגע אבדוק.

<איתי עצמון: בחוק הרישוי נקבע שהמנהל יפרסם באתר של המשרד רשימה של שמות בעלי הרשיונות התקפים וייתן סוג הרשיון ומספרו בלבד, ורשימה כאמור תעודכן מעת לעת.

<איתי עצמון: לא נקבע שיש צורך לפרסם הודעה על מתן הרשיון.

<חוה ראובני: זה מה שיש פה.

<איתי עצמון: מה אתם מציעים?

<חוה ראובני: כמו שכאן.

<חוה ראובני: ברשומות מפרסמים על מתן הרשיון.

<איתי עצמון: למה לא לפרסם את זה גם באתר?

<איתי עצמון: הפרסום ברשומות הוא כל כך לא נגיש.

<חוה ראובני: - - - את בעלי הרישונות.

<איתי עצמון: אפשר לוותר על זה.

<איתי עצמון: אני חושב שמה שחשוב, שבאתר המשרד תהיה רשימה של בעלי הרשיונות התקפים.

<איתי עצמון: אז נוותר על הרישא?

<חוה ראובני: אין בעיה.

<חוה ראובני: אז נוותר על פרסום הודעה, על הרישא.

<חוה ראובני: יישאר: המפקח על התעבורה יפרסם באתר האינטרנט של המשרד את רשימת בעלי הרישיונות התקפים, ויעדכן אותה מעת לעת.

<איתי עצמון: רוצים להוסיף שיהיה מספר הרשיון?

<חוה ראובני: לציבור זה לא מעניין.

<חוה ראובני: (ה) רישיון מתקין אינו ניתן להעברה, לשעבוד או לעיקול אלא לפי אישור מראש בכתב מאת המפקח על התעבורה ובהתאם לתנאיו, ואם ניתן רישיון מתקין לתאגיד, תהא העברת השליטה בו טעונה אישור מראש בכתב של המפקח על התעבורה; אישור כאמור יינתן אם מצא המפקח על התעבורה כי מתקיימים בנעבר או בבעל השליטה החדש, לפי העניין, התנאים המנויים בסעיף קטן (ג)(1)(ב) ו-(2); הועברו הרישיון או השליטה, לפי העניין, בלי שניתן אישור כאמור, יראו את הרישיון כאילו הותלה עד למתן האישור.

<חוה ראובני: כיוון שחלק מתנאים למתן הרשיון התנאים פרסונלית, שצריכים להתקיים בבעל האישור או בבעלי השליטה בו- - -

איתן כבל: הערות.

איתן כבל: אני מעלה את כל סעיף 14כ, עם התיקונים והתוספות והשינויים, להצבעה.

איתן כבל: מי בעד – ירים את ידו.

איתן כבל: הצבעה בעד סעיף 14כ – פה אחד סעיף 14כ אושר.

איתן כבל: תודה.

איתן כבל: הסעיף אושר.

איתן כבל: הלאה.

<חוה ראובני: תפקידי המתקין וחובותיו.

<חוה ראובני: 14כא.

<חוה ראובני: (א) מתקין לא יתקין במונית – (1) מונה שלא סומן בסימון המעיד על בדיקת דיוקו בהתאם לתקנות לפי סעיף 70(6); (2) מיתקן שאיננו מונה אך נחזה להיות מונה.

<חוה ראובני: לוודא שהמתקינים הם מונים ולא דמה, ולא כאלה שלא עומדים בדרישות.

איתן כבל: ברור.

<יהודה בר אור: נהג שלא עושה זאת, אנחנו שולחים לו התרעות.

איתן כבל: איך אתה יודע?

איתן כבל: אתה עולה על מוניות מחופש?

<יהודה בר אור: מקבל תלונות מהנוסעים.

איתן כבל: חשבתי שאתה מתחפש ונוסע במוניות.

איתן כבל: ..

<חוה ראובני: (ב) נקבע מחיר מרבי למתן שירותי אחזקה לפי חוק הפיקוח, יפרסם בעל הרישיון את המחיר האמור באתר האינטרנט שלו, אם ישנו וכן יציג הודעה על מחיר זה בעברית ובערבית במקום בולט לעין, במקום עסקו ובכל אתר שבו הוא מתקין מונים או נותן שירותי אחזקה.

<איתי עצמון: יש לי שאלה שהתחדדה אצלי עכשיו אגב התיקון שאושר בפסקה (6).

<איתי עצמון: החובה כאן חלה רק על בעל רשיון; לא על הגורם אחר.

<דרור גנון: או מטעמו?

<דרור גנון: בסדר.

<איתי עצמון: האם יש צורך לקבוע שכל חובות בעל רשיון יחולו בשינויים המחויבים גם על אותו גורם שיתקין מטעמכם?

איתן כבל: אני כבר אומר לך שכן.

<יהודה בר אור: זה בסדר גמור.

<איתי עצמון: נוסיף הוראה כללית.

איתן כבל: הלאה.

<חוה ראובני: (ג) מתקין ייתן שירותי אחזקה לגבי כל מונה שהתקין, ובכלל זה אספקת חלקי חילוף הנדרשים לשם כך, במשך שבע שנים לפחות מיום שהתקין את המונה.

<איתי עצמון: אני מציע שכאן תסבירי, איך ההוראה הזו עולה בקנה אחד עם תקופת תוקף הרשיון, שהיא לשלוש שנים, או לתקופה קצרה יותר, לפי תקנות שתאשר הוועדה.

<חוה ראובני: אין קשר הכרחי בין השניים.

<חוה ראובני: נניח שנתנו רשיון לאותן שבע שנים, אבל בחצי השנה האחרונה הוא מתקין מונה.

<איתי עצמון: אבל מתן שירותי אחזקה זו פעולה שטעונה רישוי.

<איתי עצמון: איך מתקין יוכל לעשות את הפעולה הזאת בלי רשיון?

<איתי עצמון: אם הרשיון שלו פקע אחרי שלוש שנים- - -

איתן כבל: אומר לך איך אני רואה את זה.

איתן כבל: אם יתקנו אותי – יתקנו אותי.

איתן כבל: חוה, אני מסביר אתכם.

איתן כבל: מה שהם אומרים – חברה זכתה, נותן את השירותים.

איתן כבל: קרה מצב, הרישון פג.

איתן כבל: הרי ממילא, אם לא הגוף שהתקין מטעמו, יהיה גוף אחר, שהתקין מטעמו, או להאריך.

עבד אל חכים חאג' יחיא: אפשר להאריך את התוקף אחרי שלוש שנים.

איתן כבל: ברור שהם יכולים.

<איתי עצמון: מהותית זה נכון, אך מבחינה משפטית אני חושב שיש פה קושי, כי הפעולה חייבת רישוי.

<איתי עצמון: אם אין רישוי, איך הוא יוכל לבצע את הפעולה הזו?

<חוה ראובני: אבל גם בחוק רישוי יש מצב כזה של רשיונות לשש שנים, ממלאי חלקים.

<דרור גנון: מפעילי תחבורה ציבורית קונים אוטובוסים, מחזיקים נהגים ומחודש להם רשיון כל שנה.

<דרור גנון: לכאורה, אם הוא לא מחדש את הרשיון, נשאר עם האוטובוסים?

<דרור גנון: גם מייבא המונים יכול לכאורה אחרי שלוש שנים, להחליט שהוא לא רוצה , להביא חלפים, ומישהו אחר יתקין עבורו את המונים האלה.

<דרור גנון: זה יכול לקרות, ויכול להפסיק להתקין, כי זה לא יהיה נוח לו.

<דרור גנון: אבל אני כן רוצה שהחלפים יישארו בשוק, ושעדיין תהיה מחויבות.

עבד אל חכים חאג' יחיא: אפשר לרשום: מתן שירותי אחזקה כל עוד זה בתוקף, והחלקים, למשך שבע שנים.

עבד אל חכים חאג' יחיא: גם להכניס, שהרשיון בתוקף – העניין של האחזקה, ואז אם רק האריכו לו, עדכנו אחרי עוד שלוש שנים - ימשיך לתת?

<חוה ראובני: צריך להוריד מהסעיף הזה את שירותי האחזקה.

<חוה ראובני: העיקר הוא החלפים.

איתן כבל: חאג', אני רוצה להעלות עניין שאני חושב עליו, ואני נתקל בו גם כצרכן.

איתן כבל: אנחנו כל הזמן מגבילים חלפים.

איתן כבל: מה בעצם אתה עושה – אתה אומר: אני מכרתי 10,000 מוצרים מסוג מסוים.

איתן כבל: לא חשוב עכשיו - יכול להיות חלף לרכב מסוים ועד לא יודע מה.

איתן כבל: מה העניין – כפי שבדרך כלל קורה, מגיע שלב, שהמוצר מתקלקל.

איתן כבל: הוא נותן עבודה.

איתן כבל: זה יכול להיות שואב אבק, אפילו מזגן.

איתן כבל: מעבר לזמן שיש חלפים.

איתן כבל: פתאום אתה מוצא את עצמך עם מוצר שהוא עדיין במצב שמיש, כאילו כשאני בא לקנות מוצר, אני יודע שיש לו פג תוקף.

איתן כבל: אני רוצה לחשוב על זה עם משרד הכלכלה.

איתן כבל: אני קונה מוצר, ואני יודע שאם אחרי חמש או שש שנים מתקלקל לי המוצר – אצטרך לזרוק אותו; או לחילופין, אספר לך מקרה שהגיע אליי – אדם קנה מוצר בעולם האלקטרוניקה, והיו לו תקלות.

איתן כבל: בא לחנות, קנה אותו במחיר מסוים, 5,000 או 10,000 שקלים – סכום מכובד – ואין חלף יותר לתוכנה הזו.

איתן כבל: נגמר.

איתן כבל: אמרו לו: ניתן לך מוצר אחר שעושה את העבודה בדיוק אותו דבר.

איתן כבל: הוא כבר לא עולה 5,000 בשוק אלא 3,500.

איתן כבל: אז הוא יקבל את כספו חזרה?

איתן כבל: הוא קנה מוצר ב-X שקלים.

איתן כבל: מה הבעיה שלי עם החובה הזו – יש פה בעיה, שאיני יודע איך להתמודד אתה, שכשאתה מגדיר חלף עד תאריך מסוים, יש מוצרים שאם כעבר הזמן, אתה צריך לזרוק אותו.

איתן כבל: אתה צריך לקנות.

<חוה ראובני: יכול להיות שהספק כן יחליף מוצרי חילוף.

<דרור גנון: אנחנו נותנים לך את הזכות להחליף את המונה, לעשות מה שאתה רוצה, אבל הספק כן מחויב, כל עוד אתה מעוניין להשתמש במוצר.

<דרור גנון: להחליף מונה זה לא עניין פשוט.

<דרור גנון: יש לזה עניין עם קופה רושמת.

<דרור גנון: זה תהליך.

<דרור גנון: זה אחת.

<דרור גנון: שתיים, למה לא להגן על הלקוח ולתת לו אפשרות להחזיק?

איתן כבל: מר גנון, אתה מערבב פה בין שני עניינים.

עבד אל חכים חאג' יחיא: לא רוצים את ההגבלה של שבע שנים.

איתן כבל: אם יש החלטה במשרד התחבורה, שנמצא מונה חדש אפרופו מה שתביא לנו, שגם מבשל, גם מטפל בלקוח תוך כדי נסיעה, וזו חובה שתחול על כולם – אין מחלוקת על זה.

איתן כבל: ברגע שהוא נכנס לזה.

איתן כבל: ויש כל מיני סוגים אחרים, שהם לא המוצר הזה, אבל הוא עונה על כל הדברים האלה.

איתן כבל: ברגע שאתה תוחם אותו בזמן, והמונה נותן את כל העבודה שנדרשת, ואתה לא ביקשת לבצע שום שינוי בכללים, שצריך להוסיף עוד משהו – התמונה של הנהג עם הקבלה, או משהו כזה, אם התקלקל לו אחרי שבע שנים, זה אומר ששגם אם הוא עובד טוב, הוא צריך לקנות חדש.

איתן כבל: זו המשמעות.

איתן כבל: בבקשה.

<יהודה בר אור: קודם כל, ארבעים שנה לא נתקלנו במצב שנגמר לנו זמן האחריות.

<יהודה בר אור: ואפילו לא קיבלו תשלום.

<יהודה בר אור: מה קרה – היתה תקופה לפני כעשרים שנה, שא"ב אלקטרוניקה, חברה שלישית, שהיא נמחקה, ומייד הנהגים הופנו לקבל שירות לשתי החברות שנותרו, ובזה נסגר העניין.

<יהודה בר אור: החלקים של העניין הזה עד היום – מאז שאני מכיר את עצמי - לא היה מצב שלא היה שירות לחלקים.

איתן כבל: טוב.

איתן כבל: יש הצעה פה.

איתן כבל: בבקשה.

עבד אל חכים חאג' יחיא: רק כדי לסבר את האוזן – מה עלות מונה?

<יהודה בר אור: עכשיו כ-1,200 שקלים עם הגובה.

<יהודה בר אור: זה היום ממש זול.

<יהודה בר אור: כולל את הכובע שלמטה.

עבד אל חכים חאג' יחיא: כדי לדעת על מה אנחנו מתווכחים.

איתן כבל: הבנו.

איתן כבל: בבקשה, אדוני.

<איתי עצמון: מה שאפשר לעשות הוא לשנות את נוסח ההוראה.

<איתי עצמון: אני לא בטוח שההסדר הזה לגמרי נקי מספקות – תכף אסביר.

<איתי עצמון: לקבוע שמתקין יספק חלקי חילוף הנדרשים לגבי כל מונה שהתקין במשך שבע שנים מיום ההתקנה וזאת אף אם רשיונו אינו בתוקף, אבל כל עוד רשיונו בתוקף, הוא מחויב לתת שירותי אחזקה למונה שהתקין.

<איתי עצמון: הבעיה שלי לגבי ההצעה הזו, אני מתלבט אם אפשר לקבוע את החובה לספק חלקי חילוף בלי לקבוע מי אמור להתקין, כי ברגע שהוא מספק את חלקי החילוף, יהיה גורם שיידרש להתקין את החלקים האלה.

<חוה ראובני: בעל רשיון.

<חוה ראובני: אין מניעה שיהיה גורם - את שירותי האחזקה צריך לתת בעל רשיון מתקין, אבל שהוא ירכוש את החלקים שנדרשים למי שאינו בעל רשיון.

איתן כבל: נכון.

<איתי עצמון: השאלה אם לא צריך ליצור חובה ביניהם לשתף פעולה, נאמר שאותו בעל רשיון מחויב לקבל את החלקים האלה גם מגורם אחר, ולתת להם את השירות.

<חוה ראובני: אני לא יודעת אם אני רוצה לחייב בעל רשיון לרכוש ממאן דהוא.

<איתי עצמון: אז מה המשמעות?

<חוה ראובני: להבטיח שבכל מקרה תהיה באר בשוק הזה לאותם מונים למשך שבע שנים.

<חוה ראובני: מישהו אחר, אם יש למישהו אחר.

<חוה ראובני: אם לא, להבטיח שאיפשהו יהיה מלאי.

<יהודה מזרחי: אין לשוק חלקים – אני- - -

<דפנה עין-דור: יש לזכור – זה לא כמו רכב שעולה 100,000 שקלים.

<דפנה עין-דור: מדובר פה על מוצר בסכום סמלי ביותר.

<דפנה עין-דור: זה לא היבט של בטיחות.

<דפנה עין-דור: לא יהיו לנו סנקציות אכיפה נגד זה.

<דפנה עין-דור: ככל שנכביד, זה יעלה אולי מחיר, למי שבסדר, אבל מי שלא בסדר, זה לא יעזור נגדו.

<איתי עצמון: מה שהקראתי, מקובל?

<איתי עצמון: אוקיי.

<יהודה בר אור: שאלה לחוה.

<יהודה בר אור: איפה כתוב שהמונה, שיש פיקוח על זה שבכל מונית יהיה מונה אחד?

איתן כבל: לא הבנתי.

<יהודה בר אור: שאלה.

<יהודה בר אור: חברי העלה את זה.

<יהודה בר אור: האם יש בחוק, כתוב, שיש פיקוח על זה שבכל מונית יהיה מונה אחד?

<חוה ראובני: לא כתבנו איסור כזה.

<יהודה בר אור: כי אנחנו מכירים נהגי מוניות, שעושים חאפלות כאלה.

<יהודה בר אור: לכן חברות המונים רוצים שיהיה פיקוח עליהם.

<יהודה בר אור: אם אין לו מונה מסודר, הוא בבעיה.

<חוה ראובני: זה נשמע לי כמו לנהל ספרים כפולים.

<חוה ראובני: אני לא חושבת שרשויות המס אוהבות את זה במיוחד.

<יהודה בר אור: אנחנו יודעים על זה.

<יהודה בר אור: אני בא לפתור לך בעיה.

איתן כבל: תכתוב מכתב אנונימי למשה אשר ממס הכנסה.

איתן כבל: ..

איתן כבל: זה לא בתחום שלה.

איתן כבל: מה היא תעשה?

איתן כבל: אתה אפילו לא יודע.

<יהודה בר אור: אם יהיה חוק ששמים מונה אחד לכל אחד, ואז המונים יהיו חייבים להיות אחראיים על זה שלא יהיה כפל.

איתן כבל: לא.

איתן כבל: סלח לי.

איתן כבל: הוא יכול ללכת לשוק שחור.

איתן כבל: כדי לנכלל לא פועלים בצורה ישירה.

איתן כבל: אם הכול ידוע, זה לא מוחק.

איתן כבל: הבנתי את יהודה ובדיוק מה הוא אמר.

איתן כבל: יהודה, התקדמנו.

איתן כבל: תכתבו מכתב אנונימי שניכם.

<יהודה בר אור: אני לא מסתיר דבר.

איתן כבל: הלאה.

<חוה ראובני: (ד)(1) מתקין יעדכן את שכר ההסעה במוניות במונה שהתקין, בתוך שלושה ימי עבודה מהמועד שבעל המונית ביקש זאת ממנו; (2) מתקין ייתן שירותי אחזקה, למעט עדכון כאמור בפסקה (1), בתוך 14 ימי עבודה מהמועד שנמסר לו המונה לשם כך, ואולם רשאי השר לקבוע תקופה מרבית אחרת לעניין שירותי אחזקה שיקבע, ובלבד שאם משך התיקון הצפוי עולה על 12 שעות או עלה על כך בפועל – יתקין המתקין מונה חלופי במונית עד גמר שירותי האחזקה.

<חוה ראובני: כאן הרעיון הוא עדכון מחירים שלושה ימים.

<חוה ראובני: לא הציבור ולא מפעילי המוניות ייתקעו עם מחירים לא מעודכנים.

<חוה ראובני: זה ב-(1).

<חוה ראובני: (2) – הנושא של תיקונים.

<חוה ראובני: תקרה של 14 ימים.

<חוה ראובני: יחד עם זאת, על כל דבר שחורג מ-12 שעות, מונה חלופי כדי שהמונית לא תושבת.

<יהודה בר אור: ב-14 יום המונית לא תעבוד?

<חוה ראובני: תקרא את החצי השני של המשפט.

<חוה ראובני: מעל 12 שעות מונה חלופי.

<חוה ראובני: המונית לא תושבת.

<יהודה בר אור: אני הולך, פושט רגל.

<יהודה בר אור: את מחזירה אותי עשרים שנה אחורה.

<איתי עצמון: אני מציע לכתוב: בהקדם האפשרי ולא יאוחר מ-14 ימי עבודה.

איתן כבל: בסדר.

<חוה ראובני: (ה) מתקין ידווח בדיווח ממוחשב למפקח על התעבורה, באופן שעליו יורה לו, על התקנת מונה ופרטיו, לרבות פרטי מונה חלופי כאמור בסעיף קטן (ד), החלפתו, העברתו למונית אחרת, הסרתו או גריטתו, ועל פרטי המוניות שבהן בוצעו פעולות כאמור, והכל בהקדם האפשרי ולא יאוחר משלושה ימי עבודה לאחר ביצוע אותן פעולות.

<חוה ראובני: (ו) מתקין ימסור למפקח על התעבורה מידע מלא על עדכונים ושינויים במידע שמסר לפי סעיף 14כ(ג)(6) – להזכיר, זו מסירת המידע הטכני על המונים - במועד העדכון או השינוי וכן לפי דרישת המפקח על התעבורה.

איתן כבל: אפשר להצביע עם השינויים, התוספות?

<חוה ראובני: סעיף כללי, שכל החובות האלו יחולו גם על מי שפועל מטעם- - -

איתן כבל: בדיוק.

<איתי עצמון: כל סעיף 14כא, פלוס ההוראה הכללית שכרגע הסברת.

איתן כבל: מי בעד – ירים את ידו.

איתן כבל: הצבעה בעד סעיף 14כא – פה אחד סעיף 14כא אושר.

איתן כבל: תודה.

איתן כבל: אושר.

<לאה ורון: אני רק רוצה לברר, אם מיכל ברק ויהודה לוי נמצאים פה.

<לאה ורון: ויהודה לוי גם פה?

<לאה ורון: נציגי שתי חברות המונים.

איתן כבל: בבקשה, תמשיכי.

<חוה ראובני: 14כב.

<חוה ראובני: ביטול רישיון מתקין, התלייתו או הגבלתו.

<חוה ראובני: המפקח על התעבורה רשאי, לאחר שנתן לבעל רישיון מתקין הזדמנות להשמיע את טענותיו, לבטל את רישיון המתקין, לסרב לחדשו, להתלותו או להגבילו לתקופה שיקבע או לקבוע בו תנאים, אם נוכח שהתקיים אחד מאלה: (1) חדל להתקיים בבעל הרישיון תנאי מן התנאים למתן הרישיון לפי סעיף 14כ(ג); (2) הרישיון ניתן על יסוד מידע חסר, ואולם המפקח על התעבורה לא יפעיל סמכויותיו לפי סעיף זה, אלא אם כן נתן לבעל הרישיון הזדמנות להשלים את המידע החסר בתוך תקופה שיורה, והוא לא עשה כן בתוך התקופה האמורה; (3) הרישיון ניתן על יסוד מידע שגוי או כוזב, ואילו היה המידע הנכון והמלא בפני המפקח על התעבורה בעת מתן הרישיון, לא היה נותן את הרישיון; (4) בעל הרישיון הפר את חובותיו לפי סימן זה; (5) בעל הרישיון הפר תנאי מהותי מתנאי הרישיון.

<יהודה בר אור: אולי סעיף (3) מכניס את זה – אפשר יהיה להכניס את זה.

איתן כבל: זה כוזב.

איתן כבל: זה נוכלות.

איתן כבל: זה כמו שתבוא לחנות מכולת – יש לו קופה רושמת לשכנים וקופה רושמת לאלה שנכנסו כבדרך אגב.

<יהודה בר אור: יש להם אחריות על המונה.

<יהודה בר אור: ברגע שאחד לא יכול, עוקף אותם, אין להם אחריות.

<יהודה בר אור: אחרת הם מוכנים.

<יהודה בר אור: באה הצעה מחברות המונית.

איתן כבל: לא העניין של ההצעה.

איתן כבל: זה לא המקום שעוסק בעניין זה.

איתן כבל: שוב – אני מדבר ברצינות – אני לא אומר את זה, מעבר לצחוק, יכולה לצאת פנייה, גם אם לא פורמלית, לגורם המוסמך, שישים לב לעניין הזה.

איתן כבל: הרי מה אתה חושב – אם הוא רוצה לרמות, הוא לא יידע לעקוף גם את בעל המונה, את חברת המוניות?

איתן כבל: הרי בהגדרה, למה אתה אומר, הוא נוכל?

איתן כבל: אם היינו יודעים לזהות אותם, הם לא היו.

איתן כבל: אבל אתה לא יודע.

<יהודה בר אור: פה הוועדה, לתת הגבלה נוספת לבעלי המפעילים של המונים.

<יהודה בר אור: זה בא בהסכמתם.

<יהודה בר אור: לי אין עניין בזה.

<יהודה בר אור: להם יש.

איתן כבל: תבקשו מהשר לכתוב תודה לנהגי המוניות על הייעוץ שהם נותנים לשר, ותפנו מכתב למשה אשר.

איתן כבל: ברצינות – זה שם.

איתן כבל: זה תפקידו, זה העניינים שהוא אמור לעסוק בהם.

<חוה ראובני: מבחינתי זה מונה וזה מונה.

איתן כבל: היא לא נכנסת לזה.

איתן כבל: היא תגיד: זה המונה הנכון, ההוא המונה הנכון?

איתן כבל: זה לא תפקידה.

<איתי עצמון: יש לי מספר הערות לסעיף הזה.

<איתי עצמון: הסעיף הזה הוא גנרי שמופיע בהרבה מאוד דברי חקיקה שעניינם רישוי.

<איתי עצמון: העברתי מספר הערות למשרד התחבורה בעניין הזה; לא כולן הוטמעו.

<איתי עצמון: ההערה הראשונה היא לעניין הגבלה או התליה של הרשיון.

<איתי עצמון: אתם מבקשים כאן לתת סמכות למפקח על התעבורה, להתעלות או להגביל לתקופה שיקבע.

<איתי עצמון: המודל הזה הוא שונה מהמודל שקיים בהרבה מאוד חוקים עדכניים שבהם נקבע שהתליה עד לקיום תנאים, כלומר שהמפקח על התעבורה לא יכול לומר: עכשיו הרשיון מותלה או מוגבל לתקופה מסוימת ללא כל הצדקה ממשית, כלומר עד לקיום תנאים מסוימים שעל בעל הרשיון למלא – זו הערה אחרת.

<איתי עצמון: מה שאני מציע, להגבילו עד לקיום תנאים שיקבע.

<איתי עצמון: לעניין הסמכות שאתם מבקשים לתת למפקח לקבוע תנאים ברשיון, אני חושב שהסמכות הזו מיותרת, כי ברור שהמפקח על התעבורה יכול לקבוע תנאים ברשיון.

<איתי עצמון: זה מהות הרשיון.

<איתי עצמון: יתקן אותי דרור אם אני טועה, אבל אני לא מכיר הוראה כזאת בסעיפים מקבילים.

<איתי עצמון: בשורה הרביעית כתבתם: או לקבוע בו תנאים – כלומר לקבוע תנאים ברשיון.

<איתי עצמון: אני מניח שברשיון יש תנאים שעל בעל הרשיון למלא.

<דרור גנון: לא.

<דרור גנון: זה מתייחס למה שאמרת קודם, שצריכים לקבוע תנאים.

<דרור וגשל: זה לא מה שכתוב.

<דרור וגשל: כתוב: להתלותו או לקבוע בו תנאים, אבל יכול היות שאם אתה לא רוצה להתלות רשיון, אבל אתה רוצה - תמשיך לפעול השבוע, אבל עד סוף השבוע אתה נותן לי את המסמך, אתה קובע תנאי כדי לתקן הפרה.

<איתי עצמון: רק שימו לב שזו סמכות שבעיניי היא אינהרנטית, אבל אין לי התנגדות שהיא תיכתב פה.

<איתי עצמון: הערה נוספת לעניין פסקה (3) – הרשיון ניתן על יסוד מידע שגוי, וכתבתם פה: כוזב.

<איתי עצמון: המודל שאני מכיר הוא שאם הרשיון ניתן על יסוד מידע כוזב, זו עילה אחת, ועילה אחרת לעניין מידע שגוי שעל בסיסו ניתן הרשיון, ואז הסיפא מתאימה – ואילו היה המידע הנכון והמלא בפני המפקח בעת מתן הרשיון, לא היה ניתן הרשיון.

<איתי עצמון: אני מציע לשנות את זה.

<איתי עצמון: כלומר הרשיון ניתן על יסוד מידע כוזב – זו עילה אחת.

<איתי עצמון: העילה השנייה – הרשיון ניתן על יסוד מידע שגוי, ואילו היה המידע הנכון והמלא בפני המפקח בעת מתן הרשיון – לא היה ניתן הרשיון.

<איתי עצמון: שאלה נוספת לעניין ביטול הרשיון.

<איתי עצמון: בתוך כמה זמן יוכל אותו גורם להגיש בקשה לרשיון חדש, אם בכלל?

<דרור גנון: השאלה, מאיזו סיבה בוטל הרשיון שלו.

<איתי עצמון: לא משנה.

<איתי עצמון: מכל סיבה שהיא.

<איתי עצמון: ברגע שאתה מבטל את הרשיון, השאלה, אם יש אפשרות לבקש רשיון חדש בתוך תקופה מסוימת?

<איתי עצמון: אני רוצה להזכיר שבמספר דברי חקיקה יש הוראות שקובעות תקופה.

<דפנה עין-דור: הוא יקים תאגיד חדש, אז זה לא באמת משנה.

<חוה ראובני: ברור שאנחנו נבחן אותו.

<איתי עצמון: אני רק מזכיר שיש במספר דברי חקיקה התייחסות לתקופה.

<איתי עצמון: יש בחלק מהחוקים שלוש שנים, באחרים - שבע שנים.

<איתי עצמון: יש תקופה שנקבעת לעניין הזה.

<חוה ראובני: אין לי התנגדות לקבוע תקופה כזו.

<חוה ראובני: שלוש שנים?

איתן כבל: אתה רוצה יותר?

<יהודה בר אור: אין לי עניין בזה.

<דרור וגשל: הסעיף הזה נכון לגבי כל העילות?

<דרור גנון: לא, רק לגבי ביטול.

<דרור וגשל: ביטול זה לא עילה.

<דרור וגשל: יכול להיות ביטול כי חדל להתקיים בו תנאי, ויכול להיות ביטול כי הוא שיקר.

<דרור וגשל: אם חדל להתקיים בו תנאי, וביטלנו לו, ברגע שיתקיים בו התנאי, צריך להחזיר לו.

<איתי עצמון: אין לי התנגדות.

<איתי עצמון: אתה מבקש לסייג את ההוראה הזו, רק להוציא מכלל ההוראה את פסקה (1), שהיא לא תחול במקרה שחדל להתקיים תנאי למתן הרשיון?

<דרור וגשל: גם (3) זה לא חייב להיות, שאין בו יסוד של שקר, אבל צריך לבטל את הרשיון- - -

<איתי עצמון: אני מניח שהמפקח על התעבורה מפעיל את סמכותו במידתיות, כלומר אם יש אפשרות להתלות או להגביל, הוא לא יבטל.

<איתי עצמון: אם הוא הגיע לכדי ביטול, בעיניי זו צריכה להיות הפרה מאוד חמורה, ואז השאלה היא אם אין מקום בכל זאת לתת את תקופת הצינון הזאת של שלוש השנים.

<איתי עצמון: השאלה, אם אתה יודע למנות את העילות שאתה לא רוצה להחיל אותן כאן, כי חדל להתקיים תנאי זה יכול להיות תנאי מאוד מהותי, ויכול להיות תנאי יותר טכני, למתן רשיון.

<דרור וגשל: נכון, אבל כל עוד התנאי מתקיים- - -

<איתי עצמון: אמרתי, שאם מדובר בתנאי מאוד מהותי, אני מניח שהוא היה מגיע לכדי ביטוי- - -

<דרור וגשל: אז זו הפרה.

<דרור וגשל: אם זה תנאי מאוד מהותי והוא לא מקיים אותו, הוא מפר את הוראות הרשיון.

<איתי עצמון: אני מקבל את מה שאתה אומר, אבל חושב שצריך לבדוק את זה יותר בדקדקנות.

<איתי עצמון: הוועדה, להצעתי, יכולה לאשר את הסעיף, אבל להוסיף את הסייג בדיון הבא, ככל שנקבע.

איתן כבל: אין בעיה.

איתן כבל: אני מעלה להצבעה את 14כב עם השינויים, תוספות ותיקונים.

איתן כבל: מי בעד – ירים את ידו.

איתן כבל: הצבעה בעד סעיף 14כב – פה אחד סעיף 14כב אושר.

איתן כבל: הלאה.

איתן כבל: נתחיל בנושא הבא.

איתן כבל: לא נספיק הרבה.

<חוה ראובני: יש עוד סעיף אחד שקשור למונים, בסוף.

<חוה ראובני: תיקון סעיף 70, בעמוד לפני האחרון.

<חוה ראובני: סעיף 5, תיקון סעיף 70.

<חוה ראובני: בסעיף 70 לפקודה, בפסקה (6), בסופה יבוא "וכן אישור דגמי מונים בידי המפקח על התעבורה ובדיקה של דיוק מונים וסימונם, ובכלל זה תקנים או סטנדרטים ישראליים או בין-לאומיים שלפיהם יבוצעו האישור והבדיקה כאמור.

<חוה ראובני: פה מדברים על סמכות השר להתקין תקנות.

<חוה ראובני: פה השר יקבע תקנות בעניין אישור דגמי מונים, התקנים שיחולו עליהם וכו'.

<חוה ראובני: כל הסטנדרטיזציה של בדיקת אישור מונים.

איתן כבל: בבקשה.

<יהודה בר אור: כל מה שדיברנו על המונים, הכול טוב ויפה.

<יהודה בר אור: רוב הדברים, היה ברור שאנחנו היינו צריכים להיכנס אליהם ולהבין אותם, אבל הסעיף הזה אומר שיוכלו להכניס כל מיני סוגי מונים, ומחר המונים האלה שיכניסו אותם, וכרגע הם לא מפרטים מה.

<יהודה בר אור: לכן כל עוד לא מפרטים מה, לא יכולים לאשר את הסעיף הזה, אני חושב.

<יהודה בר אור: הם לא מסבירים פה אילו מונים.

<יהודה בר אור: איזה מונה?

<יהודה בר אור: מונה שאולי לא מתאים לענף?

<יהודה בר אור: אולי אנחנו לא חושבים שיכול לעבוד בשטח?

<יהודה בר אור: אנחנו השטח – לא הם.

<יהודה בר אור: הם מדברים, אבל אנחנו עובדים.

<יהודה בר אור: לכן צריך להבין מה הם מציעים.

<יהודה בר אור: הם לא מציעים.

<יהודה בר אור: הם אומרים: אולי נכניס דגם מיוחד, כל מיני דברים שהם יכולים להיות.

<יהודה בר אור: אני לא מכיר.

<יהודה בר אור: הם לא הציגו את זה בפנינו.

איתן כבל: יהודה, תשמור את הנאום לפעם הבאה.

איתן כבל: אנחנו נאשר את הסעיף באישור ועדת הכלכלה של הכנסת, ואז זה יעבור את התהליך שזה עובר.

איתן כבל: אם מישהו רוצה להביא מונה חדש, אתם תוזמנו, ותהיה לכם אפשרות להתייחס לדברים, כפי שכל הליך נעשה.

<חוה ראובני: אני מבקשת להדגיש – פה לא מדובר על זה שהתקנות יקבעו מונים, אלא יקבעו את הסטנדרטים ואת הדרישות מהמונים.

איתן כבל: חוה, אני מודה לך על ההבהרה.

איתן כבל: חשבתי לרגע שלא הבנתי.

<יהודה בר אור: מה, אתם רוצים להכניס לנו עזים?

<יהודה בר אור: להפך.

<יהודה בר אור: אין שום הגבלה.

<יהודה בר אור: קשרתי לעצמי את הידיים.

איתן כבל: יהודה.

<איתי עצמון: אני מבקש רק לחדד – פסקה (6) היא פסקה קיימת בסעיף 70 לפקודת התעבורה, ועניינה חיוב לקיים מונים במוניות והסדר השימוש והטיפול בהם.

<איתי עצמון: כאן מוצעת התוספת.

<איתי עצמון: השאלה שלי, האם כל התקנות לפי הפסקה הזאת יהיו טעונות אישור ועדה, או רק החלק שעכשיו מבקש משרד התחבורה להוסיף – אישור דגמי מונים, תקנים וסטנדרטים?

<חוה ראובני: חיוב לקיים מונים ממילא חייב אישור ועדת כלכלה, כי זה איסור פלילי.

<חוה ראובני: לכן הפרה של זה ממילא תצטרך להגיע לאישור ועדת הכלכלה.

<חוה ראובני: כנ"ל אם נרצה לקבוע הוראות שמחייבות נהגי מונית, השימוש והטיפול במונים, כי אלה תקנות שיוצרות איסור פלילי, ממילא- - -

איתן כבל: אז הכול יהיה באישור ועדת הכלכלה, כל פסקה (6).

<יהודה בר אור: אם תהיה שר התחבורה, אוותר...

איתן כבל: החיים בנויים מזה שאתה לא אומר: מי יבוא אחריי, מעניין מה.

איתן כבל: אתה חונן לאדם דעת.

איתן כבל: זה אמור להגיע לוועדה.

איתן כבל: יש שקלא ותריא בתוך הוועדה.

איתן כבל: יש דיון שקוף.

איתן כבל: יש ועדות שההרכב הוא יותר טוב, פחות טוב, אבל בסך הכול הכללי, גם לך יש האפשרות, אם הדברים לטעמך לא נעשים בצורה שקופה, תמיד ניתנת לך אפשרות לומר את הדברים.

איתן כבל: זו הכוונה.

איתן כבל: הרי תוכל לומר – הוא כבר לא יהיה השר, הוא לא יהיה יושב-ראש.

איתן כבל: לא לקחתי את זה אישית.

איתן כבל: אם אתה פה, תחשוב שאני אתך במונית, ואתה שואל אותי שאלה ואני עונה לך.

<יהודה בר אור: אנחנו לא לבד.

<יהודה בר אור: כשאנחנו לבד, מדברים אחרת.

<יהודה בר אור: ..

איתן כבל: אני מעלה להצבעה את סעיף 5, עם התיקון.

איתן כבל: הצבעה בעד סעיף 5 – פה אחד.

איתן כבל: סעיף 5 אושר.

איתן כבל: תודה.

איתן כבל: אושר.

איתן כבל: תתחיל.

<חוה ראובני: אני שואלת, אם נתחיל פרק חדש, או יש בעמוד האחרון את הוראות התחולה ומעבר.

<איתי עצמון: אני חושב כדאי לעשות את הוראות התחולה בסיום הדיונים.

איתן כבל: אני לא חושב שכדאי להתחיל את ההשכרה.

איתן כבל: רק ברשות

איתן כבל: כם, כדי שניכנס לתוך הדיון הבא – אבקש את זה גם בדיון הבא, אבל אם תוכלו לתת לי את הכותרת של מה אתם מבקשים פה.

<איתי עצמון: ואם יש לכם התייחסות לדבריו של היושב-ראש בעניין חובת הביטוח שאתם מבקשים על חברות השכרת הרכב.

איתן כבל: תודה, אדוני.

איתן כבל: אני מזכיר שבדיונים הקודמים נושא הביטוח היה אחד העניינים המרכזיים בדיון.

איתן כבל: אני אבקש – אתם לא חייבים עכשיו, כי אם זה דיון שילך ויתפתח – אבל אם תדעו לומר לי במשפט את פרשת הליסינג ואת פרשת הביטוח, או אולי אוהד יודע לומר כמה דברים, אשמח בחמש דקות.

<חוה ראובני: ההסדר שאנחנו מציעים פה לעניין השכרת הרכב – נדמה לי שאמרתי את זה בדברי הפתיחה בדיון הקודם – זה עניין של הסדר רגולציה רזה ומינימלי לענף ההשכרה.

<חוה ראובני: הדגש שלנו כאן הוא זה הצרכני.

<חוה ראובני: לכן יש הסדרים – עדיין בתוך הרגולציה הרזה הזו, יש יותר הסדרים להשכרה פרטית והרבה פחות רגולציה לליסינג התפעולי, ששם יש יחסי כוחות הרבה יותר שוויון- - -

איתן כבל: את אומרת לי: זה לא נוגע- - -

<דידי רוזנפלד: איפה ההבדלה?

<דידי רוזנפלד: אני שומע פה דברים חדשים.

איתן כבל: דידי, אתה מעלה בדיוק מה שאני רציתי לומר, בלי קשר.

איתן כבל: אני אומר את זה בהקשר הזה - זה נוגע למערכות יחסים לא כנסת אל מול חברי כנסת, נכון?

איתן כבל: אני איתן כבל, מחר רוצה לקנות לרעייתי או לבתי רכב.

איתן כבל: אני אומר לעצמי, כפי שקורה היום יותר ויותר – אולי זה יעלה לי קצת יותר ביד זה או לא חשוב, באחת הידיים או במגרש, אבל זה עושה לי ראש שקלט.

איתן כבל: אני נכנס ועושים לי את כל הטיפולים וכו'.

איתן כבל: אנחנו מדברים רק על המסגרת של האנשים האלה.

איתן כבל: האדם הפרטי שנכנס, נוקש בדלת, מתיישב.

<חוה ראובני: אנחנו עוסקים כאן בשני סוגי השכרה, הצעת החוק: אחת, הפרטית, הקלאסית, שבו אדם בא לסוכנות השכרה, לוקח רכב לארבעה ימים, יוצא לנופש, מחזיר את האוטו – קבוצה אחת.

<חוה ראובני: קבוצה שנייה היא הליסינג התפעולי – ההסכמים של בדרך כלל מפעלים, עסקים.

<חוה ראובני: חוכרים כמות מסוימת של כלי רכב לציי רכב.

<חוה ראובני: הקבוצה שאינה פה בהצעת החוק – אנחנו לא מתערבים בה – זה מה שמכונה הליסינג המימוני.

<חוה ראובני: אצלנו הוא לא דומה להשכרה אלא יותר לקנייה באשראי – מקדמה על תשלומים תקופתיים ואז הרכב שלך.

איתן כבל: איך כנסת או עובדי כנסת, למשל?

<חוה ראובני: ליסינג תפעולי.

איתן כבל: התפעולי הוא חלק מהחוק?

<חוה ראובני: כן.

<אוהד מעודי: תפעולי, גם לפרטיים.

<אוהד מעודי: גם שם יש מקרים שעושים את הביטוח עצמאית.

איתן כבל: למה אתה פה?

איתן כבל: כי אתה הולך להידפק מהתהליך?

<דידי רוזנפלד: כן.

<דידי רוזנפלד: אני לא יודע אם אני הולך להידפק, כי אני גם חברת ביטוח.

<דידי רוזנפלד: יש לי כמה כובעים...

איתן כבל: מה אתה לא?

איתן כבל: אתה מוסכניק, אתה שמאי, אתה הכול.

<דידי רוזנפלד: כל הפרטים של החוק.

<דידי רוזנפלד: ..

<דידי רוזנפלד: אדוני היושב-ראש, אגב – במוניות אני לא מתעסק.

<דידי רוזנפלד: שם אני לא.

איתן כבל: אין לי ספק, הגענו לחלק המרגש בחקיקה.

איתן כבל: עד עכשיו זה היה מאוד משמים, שעה וחצי לדבר על מונה.

איתן כבל: ..

איתן כבל: גם אם היו קצת יצרים, עדיין זה משמים.

איתן כבל: בכל מקרה, החלק הראשון הוא הסדרת שוק.

איתן כבל: גם זה חשוב.

איתן כבל: גם זה נכון, גם זה חלק מאותו תהליך שמשרד התחבורה מבקש לייצר, הסדרה של כוחות כאלה ואחרים, ותבורכו על כך.

איתן כבל: ביטול חקיקה.

איתן כבל: להתאים אותה.

איתן כבל: עכשיו הגענו לנושא שהוא סוג של מהפכה.

<דרור וגשל: גם לזה צריך פיקוח.

<איתי עצמון: אתם קובעים שינוי.

איתן כבל: אם זה רק היה לחצות את הכביש במעבר חציה, אף אחד לא היה מתרגש.

איתן כבל: עדיין לא קבעתי אם אני בעד או נגד, אבל יש פה מעשה שצריך לתת עליו את הדעת.

איתן כבל: הוא משפיע על השוק.

איתן כבל: אני עדיין לא יודע על מי משפיע יותר – את מי שמייצג דידי ודומיו, כמה הצרכן אמור להרוויח מהתהליך הזה.

איתן כבל: אני כבר אומר לך, דידי – אתה בן בית פה, תרתי משמע.

איתן כבל: אני אומר לך, שתדע, וידעו שולחיך – בסוף-בסוף נקודת המוצא שלנו היא הצרכן.

<דידי רוזנפלד: אתה צודק.

<דידי רוזנפלד: יש עוד דברים.

איתן כבל: איני אומר, איני קובע.

איתן כבל: אבל אני רוצה שכל אחד מאתנו יבין את נקודת היציאה או הכניסה לתוך התהליך הזה.

איתן כבל: כל דבר שמשרדי הממשלה מביאים או כל גוף שיודע להתכתב נכון, ומשנה מערכות יחסים לטובתו של הצרכן, מבלי לפגוע פגיעה אנושה, למרות שלדעתי אתה כבר מגיע עם קביים לדיון הבא - במובן הציורי.

<דרור וגשל: בנוגע לפרק הזה, ישבנו גם עם חברות ההשכרה והליסינג מספר פעמים.

איתן כבל: זה פעם מנע מכל גוף לחזור לפה, או להתייחס פה כאילו מעולם לא דיבר אתך?

איתן כבל: מה זה קשור?

איתן כבל: בבקשה.

<אביטל פריזמנט: אביטל פריזמנט, המועצה לצרכנות.

<אביטל פריזמנט: גם בהקשר למה שאמר משרד המשפטים, אני מציעה גם לשבת אתנו.

<אביטל פריזמנט: יש לנו סקירה ודי הרבה הצעות לשיפור.

<אביטל פריזמנט: אשמח לומר זאת או בדיון הזה או בדיון הבא.

<אביטל פריזמנט: גם סקירת התלונות, גם הצעות לשיפור.

איתן כבל: אני מציע שבדיון הבא.

איתן כבל: אני לא יודע אם את צריכה לשבת אתו.

איתן כבל: אני לא אומר שלא תשב אתך – מי כמוך יודעת באיזה צד אני נמצא.

איתן כבל: בכל מקרה תעבירי להם את החומר, תכיני חומר שהוועדה – ודאי אאפשר לך להציג את זה, ואם בדיון הבא יסתבר שהחומר שאתם מניחים לי יחייב שאכפה פגישה בין הגורמים, היא תיעשה.

איתן כבל: ואם יש הערות קונקרטיות לסעיפים, כבר להעביר ליועץ המשפטי של הוועדה וגם לחוה.

איתן כבל: את חדשה כאן – את דיון שני או שלישי כמדומני.

איתן כבל: זה מקרוב באת.

איתן כבל: לכן תעבירי את החומר, כדי שיהיה להם ספק להתכונן.

איתן כבל: נתבקשתי להתייחס אליך יפה...

<אריאל מונין: אריאל מונין, לשכת סוכני ביטוח.

<אריאל מונין: קודם כל, לגבי המימוני, מבחינתנו אין בעיה, כי ברגע שהרכב על שמו של האדם, הוא אחראי.

<אריאל מונין: הרי הבעיה נוצרת כשהרכב לא על שמו.

איתן כבל: ברור.

איתן כבל: זה העניין.

איתן כבל: עכשיו נגעת בבעיה בה"א הידיעה.

<אריאל מונין: בנושא הצרכני, אנחנו כבר הגשנו לכם את כל הבעיות שיש לנו בלשכה והצטברו – עשינו על זה עבודה מקיפה, טבלת אקסל מסודרת.

<אריאל מונין: הבעיה היא, גם אם זה לא סטטיסטית, ברור שיש פה בעיה צרכנית.

<אריאל מונין: ערבים בחברות הביטוח או חברות הליסינג, ודידי מכיר אותם, כי הוא רב עם עצמו - זה לא צריך לעניין את הציבור.

<אריאל מונין: אנחנו פה בלשכה מייצגים בפירוש את הציבור.

איתן כבל: תודה רבה, חברתכם נעמה לי מאוד.

איתן כבל: הישיבה נעולה.